﻿MINISTERUL EDUCAȚIEI ȘI CERCETĂRII UNIVERSITATEA DE ARTE TÂRGU-MUREŞ ȘCOALA DE DOCTORAT MODALITATEA ESTETICĂ A CORPULUI – rezumat – Coordonator științific: Prof. Univ. Dr. Violeta ZONTE Doctorand: Petru – Silviu VĂCĂRESCU Târgu-Mureș 2014 1 CUPRINS gu I4321. 74586. II. Argument ........................................................... 3 Corp și Epresie – o incursiune interdisciplinară în istoria ideii de corp Expresia corpului travestit – Întruparea Mascată ........ 5 Expresia corpului ideal – Numărul Întrupat ..............12 Expresia corpului sacru – Cuvântul Întrupat .............14 Expresia decodată – Întruparea fiziognomonică ...........17 Expresia mimesis-ului arhaic – Întruparea futuristă .....20 Expresia corpului reprezentat – Întruparea artistică ....23 Expresia postdramatică – Întruparea tehno-fenomenologică...25 Fragmente pentru o istorie a corpului omenesc ...............29 Expresia ecranului – prolegomene asupra receptării psihanlitice a filmului Aspecte ideatice ale oglinzii - dedublare inconștientă, arhetip,existențialism De la reflexia oglinzii la expresia ecranului – transfer psihanalitic..................................................30 2 III. Expresia corporală – Întruparea pre-expresivă Trupul actorului, corp de expresie – o delimitare fenomenologică la nivelul pre-expresiv ............................................35 Bibliografie ........................................................45 2 Argument Tema corporalității nu s-a bucurat în istoria filozofiei de o recunoaștere substanțială, singura atenție sistematică de-a lungul istoriei a venit din partea științei medicale, a fiziologiei și a biologiei. În acest sens trupul a fost împins spre periferia gândirii raționale, fiind considerat de rangul doi, fond accidental, incomparabil cu esența și axiologia cunoașterii raționale. Binomul trup-suflet, inseparabil sub aspect existențial, a fost decodat pe fondul antipodului „stăpân-sclav”, sub aspectul unei ierarhizări axiologice, prin subordonarea ontologică a trupului în fața esenței valorice dată de suflet ca rațiune discursivă. Putem spune că trupul a fost considerat în mod tradițional pe cel puțin trei paliere comprehensive: metafizic, teologic și științific. Arta nu s-a dezis de la exploatarea fantezist-naturalistă a corpului în formele ei diverse de reprezentare, dar l-a menținut în umbra spiritualist-raționalistă a filozofiei europene. Artistul epocii moderne moștenește o tradiție dialectică între fondul greco-roman și încărcătura iudeo-creștină. Pe de-o parte corpul este un microcosmos, o veritabilă proiecție a lumii în miniatură, pe de altă parte, fiind creat după chipul și asemănarea divină, devine amintirea obsedantă a lui Dumnezeu. În definitiv, corpul se remarcă esențial în arta occidentului, iar conceptul însuși de „pictură a istoriei” îl regăsim deja la Leon Battista Alberti, a cărui historia proiecta în pictură frumusețea naturală a corpului surprins în slujba cotidiană. O incursiune interdisciplinară în istoria ideii de corp ne ajută să decriptăm sensurile pe care și le-a însușit, acest „mare organism”, care indiferent de faptul că a fost neglijat sau hipermediatizat, el a fost fundamentul oricărei creații umane, indiferent de domeniu. O astfel de incursiune redă experiența cea mai materială, densitatea ei, rezonanța ei imaginară, o experiență ce îl situează la intersecția dintre învelișul individualizat și experiența socială, dintre referința subiectivă și norma colectivă. Corpul rămâne punctul-zero dintre social și subiect, subiect și reprezentare. Sensibilitatea materială, reprezentările interne, maifestările expresive și conștiința pasivă nu fac parte întotdeauna din același registru de referințe și comportamente. Datele sunt dispersate și disparate, căci distanțele abundă de la sentimentul intim și manifestările sociale, de la sexualitate la gusturile alimentare, la tehnicile fizice, criterii estetice, impuse de moda și cosmetica fiecărei epocii în parte, modele coportamentale, sau lupta împotriva bolilor. În acest sens abordarea corpului în contemporaneitate abordează mai multe științe, impunând o schimbare a metodelor și 3 a epistemologiilor în conformitate cu studiul senzațiilor, tehnicilor, consumurilor, sau ale expresiilor. Iar această eterogenitate este constitutivă pentru obiectul însuși, ajungând să se confunde, după cum remarcă și I.P. Culianu în recenzia sa, la studiul exhaustiv Fragmente pentru o istorie a corpului omenesc: aceste „fragmente pentru corp” sunt de fapt un „corp de fragmente”. Simpla inventariere a lui Marcel Mauss dezvăluie un „om total”, multe din valorile lui incarnându-se în cele mai concrete utilizări ale corpului. Iar aici arta teatrală nu a făcut abstracție. Artaud prefigurează materialitatea „actorului total”, pe lângă alți creatori de teatru care la rândul lor, neglijând importanța corpului, sau din contră uzându-l la extrem, au studiat arta teatrală „pe firul conducător al trupului”, înțeles în termeni niceszcheeni. În polemicile științei teatrale corpul este, poate cel mai studiat element al spectacolului, întregul ansamblu ce vine să întregească unitatea procesului artistic, fiind integrată pe acest fir conducător al trupului. În mod ironic, acest organism viu se află deseori pus sub semnul „morții” și/sau al „absenței/prezenței”, sugerând o reînviere continuă și prezentă a artei tearale. În ansamblul tradițiilor moștenite, constanta care unește manifestările teatrale este însuși actorul, iar grație instrumentelor străvechi și tehnicilor corporale, remarcă George Banu, el lărgește câmpul posibilităților și se consacră unei extinderi progresive a mijloacelor sale de expresie. Actorul între propria interioritate și expresie exterioară, între distincția fenomenologică a binomului trup/corp, între pre-expresie și bios scenic etc. nu face decât să exprime materialitatea spiritului uman, a bogatei moșteniri pe care o cunoaște corporalitatea astăzi. A. Mnouchkine concepe această materialitate ca fiind esența teatrului, căci „ceea ce nu e fizic, nu e teatral” iar corpul actorului este de fapt un „scriitor în spațiu”, cu alte cuvinte, în dimensiune temporală corpul actorului devine scritorul de fapt al istoriei teatrale. Această esență materială, în împletirea ei psihosomatică, este afirmată și de T. Vianu în scrierile sale despre teatru: „Actorul, spune el, este un artist al corpului său. Modificarea fizionomiei și a atitudinilor corporale, inflexiunile vocii și varierea debitului verbal sunt mijloacele pe care actorul le întrebuințiază pentru a obține aceea evadare într-o individualitate străină, caracteristică pentru arta sa. Aparența sa externă și manifestarea sa fizică alcătuiesc pentru actor o pastă moale, căreia stă în puterea lui să-i dea forma pe care o dorește. Actorul poate în adevăr să anuleze reacțiile, reflexele și habitudinile sale obișnuite, pentru a le înlocui cu adaptări motrice, cu ticuri și cu habitusuri corporale proprii individualității pe care vrea s-o reprezinte. Din acest punct de vedere una din însușirile cele mai esențiale ale talentului actoricesc este mobilitatea fizică. Nici o desprindere nu este prea adânc înrădăcinată pentru actor; oricare din ele poate fi cu ușurință destrămată și înlocuită după nevoie.”1 I. Corp și Expresie – o incursiune interdisciplinară în istoria ideii de corp 1. Expresia corpului travestit – Întruparea Mascată Pur istoric, primul corp care a stabilit locul său pe scena viitorului teatru, a generat gestul revoluționar a lui Thespis de ieșire din cor, silind astfel mulțimea de ascultători să se așeze semicircular, pentru a putea vedea mai bine „chipul” interpretului, astfel din ascultători, participanții au devenit spectatori, creându-se în acest fel esența spațiului de teatru (de unde numele întregului gen, mai ales că scena i se atribuie tot lui Thespis2 și legendarului său car cu măști, poate cu costume pe latura liberă, ca să-i fie la îndemână).3 De aici corpul actorului a cunoscut devenirea sa istorică de la fondul greco-roman la încărcătura iudeo-creștină, mecanicizarea modernă, reîntoarcerea la ritualurile primitive ancestrale, până la dezînsuflețirea și despiritualizarea postdramatică. Corpul actorului Greciei antice era valorificat în funcție de mască și costum, elemente ce se impun ca forță de expresie mai degrabă decât gestul și mimica, sub dublul lor aspect de element decorativ cât și de semnificație simbolică.. Atâta timp cât masca amplifica vocea, iar folosirea coturnilor – încălțămintea specifică actorilor tragici – dădeau alături de peruca ce încununa masca, o dimensiune fizică excepțională, se impunea un costum la fel de voluminos. Astfel personajele păreau uriașe. Impunătorul costum al teatrului grec era compus din două elemente esențiale, care contribuiau la apariția gigantică a corpurilor, o tunică multicoloră și o mantie. Iar, pentru a evita disproporția ce era vizibilă datorită staturii uriașe dată de coturni și perucă, actorii se foloseau de diverse „umpluturi” pe sub costum, armonizând în ansamblu dimensiunile nerealiste. Se observă astfel că expresia corporală în teatrul antic grec este privită sub aspectul elementelor aluzive, 1 Tudor Vianu, Esența artei actorului, în Scrieri despre teatru, ediție și studiu introductiv de Viola Vancea, Editura Eminescu, București, 1977, p. 35 2 În 534 î.e.n. cu prilejul Marilor dionisiace organizate de Pisistrate la Atena, Thespis a prezentat primul dialog între cor și un actor, apud Vito Pandolfi, Istoria teatrului universal, vol. I, Editura meridiane, Bucuresti, 1971, p. 61. 3 V. Camil Petrescu, Modalitatea estetică a teatrului, Editura enciclopedică română, București, 1971. cu caracter simbolic, spre deosebire de importanța ei majoră în ceea ce privește poezia sau sculptura din aceeași perioadă, spre exemplu. Masca și costumul ce acoperea în întregime corpul actorului grec sunt departe de a sugera realismul reprezentativ, forța lor expresivă fiind de domeniul sugestiei, a convenționalului și a stilului. Supradimensionarea corpului actorului cu ajutorul acestor elemente stilistice sugerează localizarea tragediei și a corului tragic în domeniul idealului (în ciuda faptului că Platon îi refuză dimensiunea ideală) prin ceea ce Schiller4 numea ca fiind un „zid viu pe care tragedia îl ridică în jurul ei pentru a se izola de lumea reală și a-și feri domeniul ideal și libertatea poetică.”5. Dacă urmărim izvoarele istorice cu privire la mască și costum, observăm că acest zid închipuit de corpuri umane supra-costumate era menit să sugereze caracterul ideal de surprindere a esenței prin manipularea stilizată a aparenței. Astfel aceste corpuri stilizate forțat devin un mijloc de expresie a idealului poetic. Efectul tragediei, după Nietzsche6, constă în faptul că statul și societatea, abisul ce desparte omul de om, fac loc unui sentiment de unitate care îi reidentifică pe oameni cu natura. Obsesia grecilor pentru proporție o regăsim și în cazul supradimensionării corporale a actorului tragic. G. E. Lessing, în Laocoon, remarcând exagerarea dimensiunilor în cazul sculpturii grecești, aduce în discuție inspirația homerică, ca sursă primordială de reprezentare ideală a corporalității. „În acest sens”, spune el, „Fidas recunoaște că s-a inspirat din versurile homerice, ce i-au servit drept model în realizarea lui Jupiter Olimpianul, și numai cu ajutorul acestora a reușit să creeze un chip de zeu „propemodum ex ipso coelo petitum”.7 Lessing adaugă faptul că Homer arătase de mult că există un aspect impunător care ia naștere prin simpla exagerare a dimensiunilor picioarelor, de la șolduri în jos, în versurile care compară statura lui Odysseu cu cea a lui Menelau: „Stând în picioare, mai sus Menelau se-nălța, lat în umeri; / Dar de ședeau amândoi, Odysseu arăta mai de seamă.”8. Dat fiind că atunci când amândoi ședeau, remarcă Lessing, Odysseu câștiga, iar Menelau pierdea din prestanța fizică, primul părând mai mare, celălalt mai mic, determinând astfel raportul diferit pe care-l avea la fiecare dintre ei partea superioară a corpului față de picioare și 4 v. prefața la Logodnica din Messina 5 Apud Friedrich Nietzsche, Nașterea tragediei, în: Victor Ernest Mașek, De la Apolo la Faust, dialog între civilizații, dialog între generații, ed. cit. p. 207. 6 Ibidem, p. 208. 7 „coborât parcă chiar din cer”, Idem. 8 Homer, Iliada , |Cântul III, v. 210-211, p. 60. șolduri. Astfel corpul lui Odysseu prezintă un exces de proporție în partea de sus, iar corpul lui Menelau în partea de jos. În Iliada lui Homer abundă astfel de comparații, majoritatea prezentând un caracter supradimensionat. Pe lângă aceste aspecte putem adăuga că, masca și costumul actorilor tragici, sunt o expresie a caracterului destructiv al tragediei. Spectatorul, se lasă „distrus” de corpuri hiperbolizate, care „anunță” suferința eroilor. O prudență rațională ar duce la receptarea reprezentației ca fiind neverosimilă, chiar inutilă. În schimb o receptare docilă a iluziei reprezentative prefigurează eliberarea dionisiacă, după cum o concepe Nietzsche în Nașterea tragediei. Pentru a argumenta acest aspect am recurs la o incursiune în exegeza lui Gianni Vattimo asupra filozofiei nietzscheene9. Problema raportului a fi/a apărea, centrală în toată istoria filozofiei, este la Nietzsche de natură „tragică”, în jurul căreia se construiește întreaga sa gândire. Depășind ideea de frumos, sau dincolo de vreun canon formal, el urmărește mai degrabă raportul dintre formă-conținut, interior-exterior, esență-aparență. Omul timpului său îi apare caracterizat prin totală lipsă de formă și conținut, iar acest fapt îl conduce la a vedea forma ca fiind o „travestire”. Travestirea, la Nietzsche, este ceva care nu ne aparține în mod natural, ci pe care îl adoptăm în mod deliberat în vederea unui scop oarecare, împinși de o anumită nevoie. Dacă masca decadentă este travestirea omului slab al civilizației istorice, și în general orice mască născută din nesiguranță și din teamă, Nietzche adaugă o mască a nedecadenței „care se naște din suprabundență și din libera forță plastică a dionisiacului.”10 Știm faptul că teza generală nitzscheeană a Nașterii tragediei, exprimă complementaritatea celor două principii, apolinic și dionisiac, care se rezolvă în ultimă analiză pritr-o reducere a apolinicului la dionisiac, prin reintegrarea formei definite în ambianța fluidă din care s-a născut și s-a hrănit, dar și problema eliberării de dionisiac, transformată continuu în aceea a eliberării dionisiacului. Arta apolinică este arta imaginilor frumoase, în care reprezentarea se dovedeşte a fi un mecanism de înşelare a realităţii. Lumea zeilor elini este ,,vălul fluturând care a ascuns privirii teribilul existenţei”. În această dimensiune filozofică Olimpul este paradisul antagonic şi compensativ pe un infern al existenţei. În zei grecii îşi postulează imaginea sublimă văzută ca expresie inversă a realului. Abandonarea lumii aparenței apolinice ca ieșire din domeniul delimitărilor, teamă, 9 V. Gianni Vattimo, Subiectul și masca, Nietzsche și problema eliberării , trad. de Ștefania Mincu, Editura Pontica, Constanța, 2001. 10 Apud. G. Vattimo, op.cit., p. 38 durere, conflict, se relevă ca substanță a experienței tragice, atunci când se ia în considerare semnificația figurilor tragice, a eroilor despre care vorbesc tragediile și în care se ascunde Dionysos însuși (figurile tipice, cărora Nietzsche le atribuie tot sensul tragic sunt cele ale lui Oedip și Prometeu, căci în ambii se poate citi ruperea barierelor și tabuurilor familiale și sociale pe care se întemeiază lumea apolinică a formei și a conflictului). Prin participarea la procesiunea dionisiacă omul vieții cotidiene suferă un prim proces de transformare: se vede și se simte trăind ca Satir, ca făptură omenesc-divină primordială. Iar acestei viziuni îi urmează o a doua, și anume corul Stirilor, în transformarea sa „vede în afară-i o nouă viziune, ca împlinire apolinică a propriei stări.”11 În acest proces, nașterea aparenței apolinice are trăsături deosebite de ficțiune și de travestirea înrădăcinată în teamă și în slăbiciune: înainte de toate deja transformarea omului obișnui în Satir e o formă de „mască”, de transformare în altul decât sine, și nu se mai poate spune, desigur, că ea corespunde nevoii de a fugi de Dionysos. Și cum se va vedea acu, faptele tragice ale personajelor-tip ale tragediei grecești sunt în ele însele total dionisiace, adică nu au refugiul în lumea limitei; ba dimpotrivă, și ele, ca și transformarea omului în Satir, înseamnă ruptura de orice gândire rigidă, de orice frontieră, de toate, regulile, chiar și de cele mai „sacre”, cum sunt cele ale familiei.”12 Iar geneza tragediei este un joc de identificare cu altul decât sine. Lumea aparenței nu pare în întregime raportabilă la durere și la teamă ca trăsături fundamentale ale existenței, iar discuția asupra genezei și semnificației tragediei ne arată că, de fapt, eliberarea înfăptuită în artă nu-i atât o eliberare de dionisiac, cât o eliberare a dionisiacului. În tragedie tocmai lumea aparențelor definite este răsturantă și adusă în criză la toate nivelurile, și numai astfel omul, devenit Satir, cucerește posibilitatea de a produce aparențe necondiționate de teamă și neîndreptate către cucerirea siguranței. Lucrul de care grecul fuge, devenind coreut și Satir în cortegiul dionisiac, este lumea realității consolidate, a ierarhiilor și a tabuurilor sociale și familiale. Numai prin această operațiune preliminară de reunificare cu esența dionisiacă a vieții și a naturii se pune condiția de la o lume de aparențe care nu sunt pentru el travestiri sau ficțiuni mincinoase, ci îi sunt aderente prin cele o mie de fețe pe care le ia Dionysos însuși mascându-se în diferiți eroi tragici. Ceea ce 11V. Friedrich Nietzsche, Nașterea tragediei, ed. cit. 12 G. Vattimo, op.cit., p. 40 Nietzsche numește în termeni schopenhauerieni, unitatea ființei primordiale, nu-i decât forța care produce masca, la fel ca Dionysos care moare și reînvie, depășind prin sine domnia individuației și recuperând-o, pentru a pierde din nou; în tocmai ca pe o mască, așadar.”13 Masca, observă Vattimo, nu caracterizează numai omul decadent, ci orice civilizație, inclusiv pe cea „tragică”, ce capătă în gândirea lui Nietzsche acea funcție de model. Raportul dintre dionisiac și apolinic nu-i cel dintre două momente istorice distincte, apolinicul fiind o configurație internă a dionisiacului însuși, pe care dionisiacul tinde să o depășească. Masca rea se naște, astfel, înlăuntrul măștii bune, ca răspuns la unele cerințe care, odată satisfăcute, îi iau orice „legitimitate istorică”. A afirma că tragedia moare prin Euripide, se translatează prin alăturarea unei riguroase raționalități a acțiunii, a unui patetism și căutarea de efecte ale reprezentării, pe care Nietzsche le concepe ca fiind „mari scene retorico-lirice în care pasiunea și dialectica protagonistului se amplifică într-un fluviu larg și puternic.”14. Rezultă că, personajele euripidiene încep procesul travestirii, adoptând masca rea a conflictelor pasionale, prefigurând astfel domnia raționalului. O încercare de travestire a forței de eliberare dionisiacă o probează o serie de creatori de teatru prin încercarea de reintroducere a metafizicului în teatru, de fapt o călătorie în misterul „necunoscutului”. În acest sens, afirmă Monique Borie, „ca și Craig, Artaud se angajează în căutarea unui teatru care să nu mai fie un instrument al reprezentării, ci al revelației. Un teatru al manifestării capabil să insereze prezența invizibilului în vizibil și să deschidă realul către tărâmul de dincolo de realitate, un teatru pe care îl numește magic sau metafizic.”15. Observăm, de aici, că se încearcă o repurtare a măștii originare, o travestire ce anunță revenirea metafizicii ca „imagine artistică a compensației”, intuind imaginea invizibilă a „zeului însuși”, a necunoscutului și a absenței. Dar acestă travestire metafizică nu recompune unitatea tragică originară, ci propune „individualului” moștenit odată cu moarte tragediei, după cum am văzut mai sus, o „excursie psihică”, din prisma călătoriei mascate a morții. În teatru, moartea mascată se realizează prin travestirea cadavrului în „mormânt gol”. Acest fapt este sugerat Jean Genet, prin figurarea de catafalcuri goale, a căror gravitate monumentală sugerează fără echivoc prezența morții mascate. Genet, remarcă Borie, distingea între monumentalul imobilității solemne, al „figurii 13 Vattimo, op.cit. 14 Ibidem 15 Monique Borie, Fantoma sau îndoiala teatrului, trad. de Ileana Littera, Editura Unitext și Editura Polirom, București, 2007, p. 264 inalterabile al cărei conținut definitiv este moartea”16 – acest prestigiu absolut” legat de atemporal - și monumentalul ca expresie a unei civilizații apuse, care „nu mai construiește decât morminte false, aparente.”: „Marea paradă” cu tot fastul ei, se organizează, de fapt, în jurul unui simulacru: mormântul gol. Teatrul nu este nici el altceva decât un act solemn, dar lipsit de o veritabilă eficacitate, un act care să creeze „o aparență pururi rece și sterilă, a cărei construcție, reluată la infinit, nu se termină niciodată.”17 De aici rezultă definiția pe care o dă Genet performanței: „să înalți un cavou care nu există niciodată, nu va fi existat vreodată, nu va închide nimic în el. Și totuși să nu renunți să-l construiești, la început în taină, iar mai apoi în modul cel mai necruțător și totodată cel mai ceremonios cu putință, să dezvălui pretextul care a stat la baza construcției: un cadavru.”18 Actul „sculptării unei pietre în formă de piatră”, cum îl numește Genet, este legat de ideea sinuciderii și a amuțirii finale, echivalent cu actul de „a tăcea”. Iar acest act este legat de colossos-ul originar, de rudimentara stelă funerară, ca mormânt primordial, desfășurat în jurul unui cadavru travestit în piatră prin prisma unui simulacru de ceremonial. Teatrul în concepția lui Genet se îndreaptă spre invizibilitate, aspirând la ea precum statuile lui Giancometti, deoarece, crede el, ca și ele, actorii nu capătă masivitatea statuiilor decât pentru a ieși cât mai repede în întâmpinarea morții. Iar persoanjele sale, pentru a se contopi cu imaginea lor reflectată, a ceremonialului și a morții mascate, are nevoie de materialitatea teatrului. În jocul reflectării teatrale, corpul își pierde „realitatea”, afirmând prin travestirea mascată, forța imaginiilor. Dacă grecii au impus supradimensionarea și monumetalitatea corpului actorului, prin mască și costum, ca o reflexie metafizică, imaginea zeului însuși, Genet impune corpul mascat ca pe o reflexie a morții a „absenței”, travestind monumentalitatea tragică. Corpul mascat de ornamente, este un corp statuar, înveșmântat, învăluit, acoperit, dar fără viață, mâna lui „visează”, schițând, în concepția dramaturgului, „un gest vag, amintind de fâlfâitul unei aripi.” Iar somptuozitatea, monumentalitatea acestui corp-statuie trimite neîndoielnic la ideea morții. Denuțul lui Craig al instaurării supra-marionetei, e o travestire impusă corpului actorului, privat de natura sa artistică, deoarece, după Craig, „Actoria nu e o 16 Jean Genet, Fragments et autre textes, Galimard, Paris, 1990, citat în: Monique Borie, op. cit., pp. 302-303. Următoarele pasaje încadrate în ghilimele sunt din același context 17 Ibidem 18 Ibidem artă.”19, implicit corpul actorului nu poate fi prin el însuși o reflexie artistică. Pentru ca arta teatrului să renască, Craig elimină „TOȚI actorii și TOATE actrițele”20, propunând soluția lui Flaubert, dată în altă conjunctură, dar care susține ideea a ceea ce am stabilt mai sus ca fiind imaginea artistică a compensației; mai mult imaginea zeului este travestită în imaginea artistului, iar artistul „poartă” masca zeului. Craig citează: „Artistul – spune Flaubert – ar trebui să fie în opera lui cum e Dumnezeu în creație: invizibil și atotputernic; ar trebui să fie simțit pretutindeni și să nu fie văzut nicăieri. Ar trebui să se ridice deasupra emoțiilor personale și a susceptibilităților nervoase.”21. Craig moștenește, dacă vreți tradiția euripideană a „uciderii” tragediei. Dacă Euripide atribuie emoție și pasiune atât zeilor cât și muritorilor, fapt ce prefigurează declinul tragediei, și instaurarea realismului, Craig elimină aceste emoții, sentimente și pasiuni în numele unei noi travestiri a realismului, pe care îl consideră inutil și pervertit de stările sufletești ale actorului. Această nouă travestire a realismului prefigurează masca corpului inanimat, supramarioneta Observăm că instaurarea supramarionetei proiectează actorul nu ca om, ci ca pe un simbol al omului, o imagine degenerată de zeu (poate unul preeuripidian), întocmai cum marioneta simbolizează corpul uman, fără „carne și sânge”, poate doar „oase”, presupunem noi, sugerând astfel scheletul Supramarionetei. Artaud22, descriind corpul-statuie al actorului-dansator balinez, nu apelează doar la imaginea trupului viu, concret, evoluând în strălucitoarea lor materialitate, ci și la aceea a corpului mumie, a corpului „pietrificat”, cu gesturi seci, epurate, lineare, un corp în care osul, element dominant, devine un echivalent al pietrei. Spre deosebire de supramarioneta lui Craig și corpul ornamentat a lui Genet, Tadeusz Kantor probează o dualitate a travestirii corpului actorului, fapt ce reiese din manifestul său, Teatrul morții, text impregnat de ecourile spectacolului din anii `70, Clasa moartă. Spectacolul decriptează această dualitate a travestirii, prin asumarea manechinului, ca și continuare a conștiinței actorului, sau chiar conștiința însăși, răspuns definitv dat îndelungatelor căutări întreprinse de regizor într-un spațiu unde corpul și obiectul, viul și inanimatul devin inseparabile. El probează în textul său manifest că manechinele trebuie „să constituie deja DUBLURI ale personajelor vii, ca și cum ar fi înzestrate cu o CONȘTIINȚĂ 19 Edward Gordon Craig, Despre arta teatrului, trad. de Adina Bardaș și Vasile V. Poienaru, Fundația „Camil Petrescu” și Revista Teatrul azi, prin Editura Cheiron, București, 2012, p. 72 20 Ibidem p. 83 21 G. Flaubert, citat în: Craig, op.cit., p. 83 22 v. Monique Borie, op. cit., p. 277 supremă, la care ajunseseră după consumarea propriei vieți. Manechinele acelea purtau în mod vizibil pecetea MORȚII.”23 Dacă manechinul este la Kantor ca și supramarioneta lui Craig, un procedeu de travestire a transcendentului, și prin urmare, un model pentru actor, diferența se impune în sensul că pe Kantor nu-l interesează prestigiul anticilor idoli sacri, specific travestirii supramarionetei regizorului englez, ci banalitatea lui de obiect modern degradat, inferior. Modelul oferit de Kantor actorului este o travestire transgresivă a cananoanelor artistice căci aceste creaturi sunt create după chipul și asemănarea omului „într-un mod aproape profanator și cvasicladestin” și „marcate de „latura obscură, nocturnă, răzvrătită a demersului uman.”24, concepute în sensul contrar întrupării ideale dată de simetria și armonia proporților.25 Kantor crede că manechinul este indispensabil teatrului său, un teatru al morții, tocmai prin încărcătura lui de materialitate datorată acestor aparențe, fiind de altfel un „model” pentru „actorul viu”, având astfel șansa de a deveni „obiect de artă”. Remarcăm, în consecință, faptul că masca actorului nu este decât o marcă a compesației, prefigurată de absența modelului divin, absență/prezență prin travestirea metafizică sub semnul „necunoscutului” și al „morții”. În centrul acestei experiențe spectatorii se înscriu concomitent în revelația și teama de a se afla față-n față cu masca zeului (tragedie) sau cu aceea a absenței și a morții (Artaud, Craig, Kantor, Genet etc.). Francoise Frontisi-Ducroux afirmă faptul că masca propune privirii, în reciprocitatea viziunilor, în schimbul dintre a vedea și a fi văzut, o experiență a posesiunii și identificării, căci: „Dacă se uită în ochii stranii ai măștii, omul nu va mai putea să se vadă așa cum se văzuse până atunci. În contact cu bizareria, el trăiește sentimentul propriei bizarerii.”26 Această stranie reciprocitate vizuală sugerează o dublă eliberare a dionisiacului în ceremonialul teatral, ce alternează între descărcare, liniștire cathartică, și mania, acea revelație divină dar și nebunie distructivă. 2. Expresia corpului ideal – Numărul Întrupat Noțiunea de frumos desemnează în antichitate o accepție diferită față de uzanța lui actuală, fiind mai apropiat de noțiunile de armonie, simetrie și euritmie, 23 M 2245 N v. Tadeusz Kantor, Le Theatre de la mort, L`Age d`Homme, Lausanne, 1977, pp. 215-224, citat în M. Borie, op. cit., pp. 277-296 v. T. Kantor, op. cit. despre întruparea ideală vezi și următorul capitolul al prezentei lucrări: Expresia corpului ideal – Numărul Întrupat 26 V. Francoise Frontisi-Ducroux, Le Dieux-masque, une figure de Dionysos d`Athenes, Paris, Roma, 1991, p. 13 12 semnificând totodată mai degrabă virtuți morale decât estetice. Frumosul nu avea un statut autonom, fiind asociat altor calități. Estetica grecească înainte de a fi exprimată verbal, cântată la început de Homer și Hesiod, mai apoi preluată de erudiții pitagoreici etc., a fost mai întâi „întrupată” în sculptură. Canonul sculpturii era numeric și depindea de o proporție fixă. Cel care va sculpta renumita statuie, supranumită Canonul, Policlet, va impune regulile care conduc spre o bună proporție, iar principiul care formulează canonul nu se va baza pe echilibrul dintre două elemente la fel. Canonul sculptorilor urma în realitate natura, și nu arta, măsura proporțiile așa cum apar ele în antură, îndeosebi la un trup bine făcut, mai degrabă decât proporțiile care pot apărea la o statuie. Faptul că, sculptorii greci s-au arătat interesați de canonul naturii și au uzat de el în operele lor, denotă faptul că l-au privit obligatoriu și în artă. Vitruviu afirma, mai târziu, în acest sens că „deoarece natura a făcut corpul omului în așa fel că toate memebrele răspund în anumite proporții întregii lui înfățișări, apoi cu drept cuvânt se poate spune că bine au orânduit cei din vechime ca și săvârșirea operelor de artă membrele acestora luate individual să aibă relații dimensionale comune cu înfățișarea întregului.”27. Grecii considerau de la sine înțeles că natura, îndeosebi corpul omenesc, revelează proporții matematic definite, astfel și arta impune ca în reprezentare să etaleze proporții similare. Iar Vitruviu a înțeles acest aspect: „vechii pictori și sculptori renumiți s-au folosit de aceste proporții, care de fapt sunt proporțiile unui om bine făcut, obținând mari și nesfârșite merite.”28. Grecii stipulau ideea că un corp ideal poate fi încadrat într-un pătrat: aner tetragonos în greacă, sau homo quadratus în latină. Vitruviu va produce o schiță în acest sens, înscriind corpul într-un pătrat și cerc, totodată, schiță reluată de-a lungul istorie artei, mai cu seamă de Leonardo da Vinci în celebrul desen Omul vitruvian. Influența corpului ideal la „construcția” artei grecești este clar remarcată de W. Tatarkewicz, care afirmă că exactitatea măsurătorilor poate fi discutată, dar există cu siguranță o corespondență generală. Atât sculptura cât și arhitectura au avut proporții similare, iar cele ale sculpturii au fost, în intenția grecilor, proporții sintetice ale oamenilor vii: urmează că proporțiile pe care le-au aplicat, atât în arhitectură cât și în sculptură, erau înseși proporțiile lor: toate proporțiile utilizate de ei au fost la scară umană. 27 Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978, pp. 103-104. 28 Ibidem, p. 100. În decursul anumitor perioade culturale omul își privește propria scară de proporții ca pe cea mai frumoasă, modelându-și operele după ea. E o caracteristică a perioadelor clasice: lor le e specifică preferința pentru proporțiile omenești naturale, plăsmuirea lucrurilor la scară umană. Există cu toate acestea, și alte perioade care, în mod conștient, evită aceste forme și proporții, căutând obiecte mai mari decât cele omenești și proporții mai desăvârșite decât cele organice. Astfel gustul, proporțiile, arta și estetica sunt supuse fluctuației. Arta clasică grecească a fost produsul unei estetici care a echivalat formele perfecte cu formele naturale, iar proporțiile perfecte cu proporțiile organice. Expresia directă a acestei estetici a dat-o în sculptură, dar, indirect și în arhitectură. Sculptura clasică grecească i-a reprezentat pe zei numai sub formă omenească; arhitectura clasică grecească a produs temple pentru zei, dar scara lor s-a întemeiat pe proporțiile omenești.”29. 3. Expresia corpului sacru – Cuvântul Întrupat Un alt aspect important pentru expresia corporală îl reprezintă Întruparea. Religia creștină a preluat, cu succes, din ritulaurile ancestrale, corporalitatea, ca fundament al cultului, intregându-l, mai ales, în ritualul euharistic. Întregul ritual liturgic se învârte, de fapt, în jurul corporalității: Corpul oficianților, al credincioșilor, al sfinților (icoane, statui), al prefacerii pâinii și vinului etc.; corpuri ce sunt totodată un „spectacol” sacru, în care „actanții” repetă la nesfârșit în același decor, cu o vastă recuzită specifică, costume impunătoare, prefacerea corpului cristic, în speranța „aplauzelor” cerești. De la botez, prima împărtășanie, mirungere, căsătorie etc. culminând cu moartea, cultul creștin acordă o importanță majoră trecerii trupului prin viața pământeană, căci în și prin trup se făurește calea atât spre lumea aceasta, cât și spre lumea de dincolo. Tradiția ierarhică dintre trup și suflet își are originea în gândirea elină, fiind cu succes integrată în creștinism. Idealul ascetic de subjugare a trupului pentru o viitoare eliberare a sufletului din robia păcatului originar este unul dintre principiile fundamentale pe care se formulează viața spirituală. Se fac deseori referiri la trup, atât în Vechiul cât și în Noul Testament, dar ele nu vor constitui o analiză de prim rang pentru teologi. Gândirea spirituală nu refuză aportul intrinsec al corporalității, dar această abnegare se subînțelege mai degrabă contextual. Cu toate acestea trupul ocupă un rol central în ritualul creștin, transformându-l într-un subiect al istoriei. Trupul lui 29 Wladyslaw Tatarkewicz, op.cit., pp. 116-117. Cristos, trupul zdrobit, trupul patimilor, trupul jertfit, trupul mort, trupul înviat, trupul înălțat, trupurile fragmentate ale sfințiilor, trupurile aleșilor la Judecata de Apoi etc., tot acest delir de trupuri denotă prezența obsedantă a corporalității în textele și reprezentările creștine. Încă din cartea Facerii corporalitatea joacă un rol important în declanșarea păcatului originar. Momentul creației divine ridică trupul prin însuflețire la rangul de realitate axiologică primordială30. Crearea omului după chipul și asemănarea lui Dumnezeu31 proiectează ideea perfecțiunii transcendentale a trupului. Unitatea primordială a ființei reprezentate de Adam în Vechiul Testament definește perfecțiunea androgină. Casarea androginului prin crearea Evei implică disecția corporală, întâiul trup feminin se revendică din coasta omului primordial.32. Dacă în Vechiul Testament trupul este tratat din perspectiva însuflețirii cu viață, în contrast cu sfârșitul absolut prin moarte, Noul Testament aduce o nouă viziune reconciliantă pentru pierderea trupului paradisiac. Pornind de la realitatea ontologică a trupului creat, însuflețit și mai apoi „căzut” în păcatul morții, creștinismul merge mai departe, reevaluând importanța corporalității, definind un fenomen fundamental al vieții creștine: Întruparea. La baza acestui principiu se află textele din Evanghelia după Ioan referitoare la întruparea cuvântului divin33. Dialectica elină a ierarhizării valorice dintre trup și suflet este regândită în creștinism tocmai din nevoia decriptării fenomenului întrupării. Fiul lui Dumnezeu va fi prezent în lume prin parcursul său uman: s-a născut, a trăit, a murit pe acest pământ, îndeplinindu-și misiunea mesianică prin oferirea propriei persoane judecății terestre, iar corpul persecuției, pentru mântuirea păcătoșilor. El deschide astfel calea reconcilierii trupul „decăzut” prin reintegrarea lui în Paradis, după moartea organică. Mântuirea sufletelor celor drepți proiectează învierea morților, și ridicarea acestora „cu trupul” la cer, fenomen probat de însuși mântuitorul prin misterul creștin al Învierii și Înălțării. Pierderea corpului cristic implică o nostalgie a palpabilului: „Creștinismul s-a instituit pe pierderea corpului – pierdere a corpului lui Isus…”34. Recâștigarea 333012 333234 19 Vechiul Testament., Geneza, 2.7. V. Geneza, 5.1. Ibidem, 2.24. Noul Testament., Evanghelia după Ioan, 1.1-3,14. Michel de Certeau, Fabula mistică, secolele XVI-XVII, trad. de Magda Jeanrenaud, Polirom, Iași 1996, p. 84. 15 condiției primordiale, pe fondul nostalgiei Sfântului Trup, implică sine qua non dimensiunea euharistică a ritualului creștin. Dimensiunea euharistică este esențial legată de corporalitatea mântuitorului, reiterând misteryum fide, prin prefacerea pâinii și a vinului amestecat cu apă, în trupul și sângele lui Cristos. În Renaștere perspectiva unui corp sănătos implica un corp echilibrat și armonios, astfel el devine plăcut vederii. Iar această perspectivă nouă se aplică în majoritatea reprezentările renascentiste. Frumusețea plastică a corpului va fi proiectată de artiștii renascentiști sub chipul Sfinților înfățișați în timpul martirului sau al apoteozei. Corpul omului obișnuit, al potențialului păcătos, care nu este decât dezordine și decădere, își caută antipodul în imaginea corpurilor fără cusur ale sfinților. În acest sens contemplarea corpurilor armonioase naște dorința paradisiacă. În aparență toate aceste reprezentări corporale dorite fără pasiuni și pulsiuni puteau declanșa în esență slăbiciunile de care tocmai încerca să scape păcătosul prin contemplarea imaginilor. Raporturile dintre Biserica Catolică și activitatea teatrală au fost în cursul secolelor de la primele invenctive ale lui Tertulian35 și ale sfântului Augustin, până la recentele omilii ale papei Pius al XII-lea, complexe și adesea contradictorii. Atitudinea Bisericii oscilează între o rigurozitate care condamnă orice fel de exibiții și hotărârea, de altfel realizată numai parțial, de a face din activitatea teatrală un instrument al scopurilor religioase, fără a-i îngădui o autonomie artistică, dar folosindu-se de mijloacele ei. În reprezentarea teatrală pe fondul religios, se observă de-a lungul Evului mediu o îmbogățire a spectaculosului prin strămutarea reprezentațiilor din interiorul bisericii sub porticul marilor catedrale, sau de-a dreptul pe estrade ridicate în piețe. În textele elaborate, în acest sens, se resimte gustul pentru transfigurarea artistică. Existau încă din vechime trupe ambulante de actori36, formate din histrioni, jongleri sau menestreli, care își câștigau pâinea cu diferite repertorii comice. Lumea de pe stradă primea farsele, jocurile și cântecele lor cu mulțumire. În toiul atâtor oprimări medievale, date de războaiele prelungite, expedițiile la distanțe mari apăsări și claustări de tot felul, acțiunea actorilor medievali era binevenită în sensul de-a crea bună dispoziție în rândul unei societăți parcă damnate. Gustul medieval pentru teatru cuprindea aproape întreaga societate a vremii. În susținerea și 35 Apud Vito Pandolfi, Istoria teatrului universal, Editura Meridiane, București, 1971, vol. II, pp. 98- 176 36 V. Ion Zamfirescu, Istoria universală a teatrului, Evul mediu și Renașterea, Editura pentru literatură universală, București 1966, vol II, p. 113 organizarea reprezentațiilor erau implicați factori numeroși, din diferite straturi sociale: consilii comunale, corporații meșteșugărești, confrerii de actori, autorități ecleziastice și cler de rând, demnitari municipali, regi și principi, cetățeni obișnuiți. Clerul a fost parte integrantă a spectacolelor medievale, pe listele de actori ale vremii, regăsindu-se nume de preoți și călugări. Fiind cazuri în care rolul lui Cristos era încredințat unor personalități din ierarhia ecleziastică. Conducătorii de spectacole nu aveau destulă știință și metodă scenică pentru a ușura munca și încordarea actorilor. Răstignirile pe cruce erau aproape răstigniri adevărate. Avem de-a face cu un realism simplist, care concepea a da faptelor reprezentate proporțiile și contururile lor naturale. Actorul din scena răstignirii era suit gol pe cruce și obligat să rostească în această poziție sutele de versuri ale textului. Scenele de tortură erau conduse grosolan extenuând atât martirul cât și călăul. Se petreceau accidente de o asemenea natură încât actorul își pierdea cunoștiința pe scenă. Răstignirile reclamau meșteșug și abilitate, așa încât să dea impresia realității, fără ca actorii să fi fost supuși la eforturi excesive, fapt greu de realizat în condițiile vremii. Știința mașiniștilor, fie aceștia cât de inventivi, rămânea sub nevoia de fabulație a spectatorilor medievali. Se obțineau totuși performanțe remarcabile: bestii enorme vărsând foc prin ochi și prin nări, personaje care străbăteau scena în zbor, vite îngenunchind lângă ieslea noului născut, apostoli vâslind și pescuind în apă veritabilă, acte de martiraj practicate pe manechine (fără ca spectatorii să perceapă substituirea), înălțări la cer, călătorii prin văzduh, animale cu gesturi omenești, minuni petrecute sub ochii spectatorilor etc. Căderea teatrului religios constituie un proces istoric, literar și dramatic la care au contribuit mai mulți factori. Din clipa în care biserica oficială a început să fie țintită de atacuri și de cotroverse, poziția teatrului religios s-a clătinat și ea. 4. Expresia decodată – Întruparea fiziognomonică În a doua jumătate a secolului al XVII-lea, Marin Cureau de la Chambre elaborează un tratat de descifrare a semnelor și limbajelor corpului, Arta de a cunoaște oamenii. Savantul francez atribuie naturii somatice un caracter reflexiv deductiv, expresie vizibilă a naturii psihice. Este vorba de știința fiziognomoniei, ca arta a descifrării limbajelor corpului, o formă de psihologie arhaică, care a cunoscut o înflorire deosebită între secolele al XVI-lea și al XVIII-lea, influențând atât istoria ideilor, a artei, cât și a sociabilității. Enunțul, conform căruia corpul vorbește, este 17 probat într-un vast domeniu de-a lungul perioadei clasice: „manuale de retorică, în prescripțiile lor consacrate tehnicilor corporale de actio, manuale de politețe, în exigențele stăpânirii de sine și ale observării celuilalt pe care le preconizează, arte ale conversației, care te învață să măsori gestul și vorba, arte ale tăcerii, care reclamă o reținere a corpului, pentru a face corpul să vorbească, lucrări de medicină, gata să găsească la suprafața anatomiei umane simptomele morbide, precum și indiciile caracterului, tratate pentru pictori, care te ghidează în reprezentarea figurilor pasiunii.”37. Aceste arte și științe au un fundament antropologic foarte vechi, de la tratatele de divinație mesopotamiană, antichitatea greco-romană, tradițiile Evului Mediu occidental și arab, sistematizând încetul cu încetul legătura dintre corp și ființa interioară, dintre ceea ce este perceput ca subiect drept superficial și ceea ce este profund, expus și ascuns, vizibil și invizibil, care se manifestă și care se află în stare latentă. Adică între specificul interior de natură psihologică prin prisma caracterului, pasiunii, înclinațiilor, sentimentelor, emoțiilor etc. și percepția corporală dată de semne, urme, mărci, indicii, trăsături fizice etc. Acest fapt este exprimat de metafora ce translatează paradigma expresiei umane prin formularea sistemului fiziognomonic: ochii sunt oglinda sufletului, prin urmare poarta sau fereastra inimii va fi „deschisă” cu ajutorul privirii, iar emoțiile, trăirile pasionale, obsesiile, gândurile ascunse vor fi decodate prin mimică și gest, fundamentul de expresie al limbajului corporal. Jean-Jacques Courti38 observă că succesele și eclipsele tradiției fiziognomoniei între secolele al XVI-lea și al XVIII-lea au fost strâns legate de istoria transformării legăturilor sociale. Fiziognomonia, bunăoară, își atribuie o istorie a privirii asupra corpului, promovând, mai mult decât o descifrare a limbajelor sufletului „răspândit în afară”, norme corporale, stabilind o definiție „medie” a fizionomiei, descoperind în proporție tipul ideal de frumusețe, privind cu ochii „între deschiși” (sau strâns închiși) distorsiunile, deformările, monstruozitățile, ultimele atât de contemplate de-a lungul evului mediu pe fondul patimilor christice cât și a persecuțiilor clerului, și redescoperite de-a lungul epocii războaielor mondiale și mai târziu. Ea va contribui, de altfel, la construcția diferențierilor sociale și sexuale pe fondul politicilor de 37 Jean Jacques Courtine, Oglinda sufletului, în: Istoria corpului, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. de Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008, p. 371. 38 V. Jean Jacques Courtine, op.cit., pp. 374-375. receptare corporală discriminatorie. Dovadă stă lucrarea lui Louis-Sebastien Mercier, care îi va identifica pe asasini după înălțimea lor mică: „sufletele crude sălășluiesc în trupuri scunde.”39. Tot astfel Cureau remarcă în farmecele feminine tot atâtea vicii: „Această grație fermecătoare… nu e altceva decât o mască înșelătoare care ascunde un număr infinit de defecte.”40. În epoca Renașterii preocuparea pentru astrologie, magie naturală, analogiile zoomorfe, a impus și o direcție fiziognomonică, cu o contribuție majoră la dezvoltarea descifrării corpului în epocă, mai ales prin lucrarea lui Gimbattista della Porta, Fizionomia umană.41 Tendința este de animare, Porta, consacrând ochiului o mare parte din studiul său, căci în ochi el vrea să surprindă privirea și în privire expresia, încercând să dea astfel semnificație mișcării, corpul uman căpătând aici o dimensiune psihologică, străină perioadei în cauză. Această tendință de animare este sugerată de Leonardo da Vinci în artă: „Artistul adevărat trebuie să realizeze două lucruri principale: omul și conceptul spiritului său. Primul este ușor, al doilea este greu, deoarece trebuie să-l figureze cu ajutorul gesturilor și al jocului membrelor.”42. Rezultă din această afirmație că reprezentarea „caracterială” a personajelor, indiferent de forma artistică, urmărește și în cazul lui Leonardo da Vinci, tradiția fiziognomoniei. J. J. Courtine observă că, „acolo unde tradiția fiziognomonică anterioară părea orbită de către detaliu, privirea pare în prezent să se îndepărteze de corp, în vreme ce aceasta se încarcă de o lizibilitate mai regulată. Indiciile nu mai sunt confundate cu mărcile morfologice purtate de epidermă și devin semne mai abstracte, construite după calcul. Odată cu dispariția privirii și cu dezincarnarea semnelor, ansamblul regimului percepțiilor și al vizibilității corporale se transformă. De acum înainte, nu mai citim pe corp inscripția gravată a unui text, ci vedem în el regulile articulate ale unui cod, o retorică a figurilor. Desigur, corpul continuă să ofere semne privirii. Dar structura lor s-a schimbat: ea este de acum încolo fundamental binară, fiindcă unei configurații expresive determinate a chipului îi corespunde o pasiune a sufletului. Relația dintre semnificații psihologici – pasiunile – și semnificații expresivi – figurile – a părăsit universul analogiei: e un limbaj al cauzelor și al efectelor 39 Louis-Sebastien Mercier, Tableau de Paris, Paris, 1782-1788, vol. XI., p. 117. 40 Marin Cureau de la Chambre, L'art de conaître les hommes, Paris, 1659, p.1 în: Istoria corpului, vol. 1, p. 375. 41 Giambattista della Porta, Fisiognomica, Napoli 1586, în: Istoria corpului, vol. 1, p. 376. 42 Leonardo da Vinci, Traite de la peinture, Editura Peladan, Paris, 1921, p. 469, în: Gheorghe Ghițescu, Anatomie artistică, Construcția corpului, ed. III, vol. I, Polirom, București, 2010, p. 26. articulat pe viitor de semnele corpului.”43. În concluzie remarcăm faptul că lectura expresiei corporale va fi privită sub două aspecte divergente. Prima se relevă prin prisma fundamentelor științifice, odată cu dezvoltarea anatomiei comparate și a descoperirii unghiului facial de către Camper, înregistrarea formelor unui limbaj al craniilor care să permită naturalizarea caracterelor psihice și a clasamentelor sociale, devenite necesare pentru ascensiunea societăților urbane, în care identitățile devin neclare, în care anonimatul și cosmopolitismul câștigă teren. A doua se referă la exprimarea sensibilă cu ajutorul fizionomiei a jocului de expresii emoționale sub aspectul unui limbaj individual și autonom al sentimentului, căci după cum afirmă Denis Diderot, „într-un individ, fiecare clipă își are fizionomia, expresia sa.”44. Iar opera lui Lavater, „Un limbaj al craniilor, un discurs al sentimentului […] constituie astfel tentativa ultimă de a reuni aceste fragmente de știință, a căror separație se anunță ineluctabilă, și de a conjura astfel perspectiva distanțării studiului obiectiv al omului organic de ascultare subiectivă a omului sensibil, această mare despărțire a științelor, această profundă fractură a limbajelor corpului în Occident”45. 5. Expresia mimesis-ului arhaic – Întruparea futuristă Propunem spre analiză, două aspecte ce vor fundamenta seria polemicilor asupra corporalității actorului, împletite de-a lungul timpului între teatrul realist și teatrul non-realist: imitația și expresia. Caracterul originar al corporalității expresive în Grecia arhaică are o îndelungată tradiție rituală. În organizarea artelor de început distingem două paliere net distincte, ce se deosebesc de clasificarea lor din epocile ulterioare, unul „constructiv” și unul „expresiv”, fiecare având diverse componente. Arta constructivă are la bază arhitectura, completată de sculptură și pictură în timp ce arta expresivă consta dintr-un amalgam de poezie, muzică și dans. Componentele celei de-a doua formau, ceea ce filologul T. Zielinski a descris sub denumirea de „triuna horeia”46. Această „artă” exprima simțămintele și impulsurile omului prin cuvinte și gesturi melodie și ritm: „Termenul de horeia marchează rolul crucial al dansului; el e derivat din horos cor, semnificând inițial un dans colectiv.”47. Prin arta Jean Jacques Courtine, op.cit., pp. 376-377. Denis Diderot, Tratat despre pictură, 1795, Herman, Paris, 1984, p. 371 Jean Jacques Courtine, op.cit., p. 379. V. Wladyslaw Tatarkewicz, op.cit., p. 40. Ibidem, p. 40. 444345 4467 20 horeiei corpul grec se eliberează de tensiuni, exprimându-și sentimentele, lăsând în urmă o liniște interioară. La un nivel cultural inferior numai cei care luau efectiv parte la dans și la cântec încercau sentimente de eliberare și satisfacție, ca mai apoi, la un nivel cultural superior, aceeași stare avea să fi preluată și de spectatori48. Forța stimulativă a dansului, a caracterului expresiv (cuvânt, gest, ritm), a experiențelor chinestezice, bunăoară a „purificării” implicite prefigurează originea spectacolului teatral, ce va cunoaște de-a lungul istoriei o metamorfoză disociativă în plan realist și reversibilă în cadrul non-realist. Cu toate că enunțurile ce formulează seria polemicilor asupra teatrului și a rolului acestuia, între realismul clasic, „academic” și apostazia „digitală”, fiecare cu fațetele ei originale, suferă o „epuizare”, de cele mai multe ori, după cum observă și Sorin Crișan49, în cazul teatrului non-realist, chiar definitivă. Aducând în discuție explicația lui John Gassner, conform căreia modalitățile teatrale realiste s-au cristalizat „într-o formă dramatică solidă”, în timp ce creațiile non-realiste au fost „experimentale, evazive și dezarticulate”, deci vremelnice, Sorin Crișan concluzionează într-o notă aporetică: „Totuși, teatralizarea pentru care creatorii modernității înclină, devine, adeseori mijloc operant de înnoire a mentalităților, ba chiar a ideologiilor sau moralei. Prin teatralitate, spectacolul este înstrăinat de principiile narativității, atenția fiind deplasată de la căile creației (imitative ale contingentului, în teatrul realist, forțând înțelesul epistemei clasice a mimesis-ului) spre creația în sine.”50. Întorcându-ne la zorii culturii grecești remarcăm o distincție majoră între mimesis -ul arhaic și mimesis-ul consacrat în istoria esteticii. Conceptul de mimesis alături de efectul său purificator catharsis, are o îndelungată tradiție în cultura greacă, semnificația originară modificându-se ulterior. Aristides Quintilian numește arta expresivă timpurie cu termenul de „imitație”, mimesis51, iar H. Koller remarcă în disertația sa că dacă mai târziu conceptul a ajuns să însemne reprezentarea realității prin artă (tragedie, pictură, sculptură), în Grecia arhaică el „a fost aplicat la dans și a avut un înțeles cu totul diferit, și anume exprimarea sentimentelor și manifestarea experiențelor prin mișcare, sunet și cuvinte.”52. Este vorba aici, mai degrabă de aplicarea „imitației” la 48 Ibidem. 49 V. Teatrul teatral. Stilizare și convenție conștientă în: Sorin Crișan, Teatru, Viață și Vis, Editura Eikon, Cluj-Napoca, 2004, pp. 53-86. 50 Ibidem, p. 53. 51 Cf. W. Tatarkiewicz, op.cit. p. 41. 52 Cf. H. Koller, Die Mimesis in der Antike, Dissertationes Bernenses, Berna, 1954, în: W. Tatarkiewicz, op.cit., p. 41. interpretare și nu la copierea fidelă a realității, dansurile timpuri, numite mimesis în imnurile deliene53, erau expresive nu imitative. Dansurile cultice expresive, care își propuneau purificatoarea și descărcarea sentimentelor, nu caracterizează numai cultura grecească, ci este cunoscut la diverse popoare arhaice, având și astăzi un rol fundamental în cultura și ritualurile tribale. Grecii le-au păstrat chiar și după ce atinseseră apogeul culturii lor54, ținând astfel sub stăpânire masele, nu ca ritual ci ca spectacole publice. Aceste spectacole alcătuiau arta fundamentală a grecilor, care, pe vremea aceea nu dezvoltaseră încă muzica sub forma unor entități separate, rupte de corporalitate, de mișcare și gest. Aici, corpul translatează cuvântul, acesta din urmă neavând încă forță de exprimare proprie a sentimentelor și emoțiilor. Doar mai târziu se dezvoltă din acea artă organică, alcătuită din mișcare, gestică și expresie (triuna horeia), poezia independentă și muzica independentă. Cântărețul se acompania singur la liră, iar corul combina acompaniamentul cu dansul. Atât mișcările brațelor cât și a picioarelor erau semnificative în aceeași măsură, trăsătura esențială a dansului fiind ritmul, fără un scenariu în prealabil: „era un dans care nu necesita, măiestrie tehnică, adică era lipsit de numere, solistice, de piruete rapide, de îmbrățișări, de femei sau de erotism. Era o artă expresivă în aceeași măsura ca și muzica.”55. În muzica lor, ritmul avea prioritate față de melodie. De-a lungul timpul muzica va oscila între melodie și ritm, în sensul că înainte de a fi adusă în discuție muzica creată în programele calculatorului, avea mai multă melodie decât ritm. Predominanța ritmului în muzica grecească se explica în parte prin asocierea muzicii cu poezia și dansul. Astăzi ritmul își regăsește forța stimulativă în muzica electronică dance de tip techno-house, și subcategoriile sale. Remarca lui Dionis Halicarnas, conform căreia: „melodiile plac urechii, dar cel care stimulează este ritmul”56 care chiar dacă se referă la cultura greacă, este cât se poate de sugestivă pentru muzica techno-dance. Observăm că efectele ritmului asupra corpului sunt o redescoperire a expresiei arhaice, fapt preconizat și în manifestele futuriste ce au deschis calea spre mecanizarea muzicii și a dansului implicit. Acest considerabil manifest al dansului futurist va deschide calea expresiei corporale sub raportul techno-dance. Marinetti suprapune o serie de metafore, trecând succint prin evoluția dansului istoric, speculând o idee care astăzi 5534 W 56 W. Tatarkiewicz, op.cit., p. 42. Cf. A. Delatte. Les conceptions des l'enthousiasme chez lez philosophies presocratiques, 1934, în: W. Tatarkiewicz, op.cit., p. 42. Ibidem. Ibidem. 22 nu șochează prin noutate, decât prin aspectul profetic, sau mai bine spus inspirant pentru urmași, acela al corpului-mașină. Nu este singurul aspect profetic, sau inspirant, tot în manifestul său futurist, acesta prefigura apariția „iminentă” a telefoanelor mobile, a calculatoarelor electronice, chiar și a conectării populației la internet,57 desigur nu sub denumirile pe care le cunoaștem noi astăzi. În ceea ce privește mimesis-ul vom observa o mutație semnificantă data de explozia imaginarului, prin progresele tehno-științifice. Alături de catharsis, va căpăta valențe viscerale, în timp ce al doilea va asimila purificarea prin artă pe un fond transgresiv, poate chiar imoral. Iar triuna horeia, conceptul care le-a dat naștere, se redefinește, în contemporaneitatea spectacolului prin „expresia” mediei. 6. Expresia corpului reprezentat – Întruparea artistică În studiul său, Privirea artiștilor58, Henri Zerner propune spre dezbatere o serie de prolegomene asupra modalității artistice a corpului, remarcând mutațiile imagistice prefigurate în trecerea esențială de la secolul XIX la secolul XX. Fără a-l preocupa locul fotografiei pe care l-a deținut în gândirea lui Delacroix, Zerner notează două aspecte. Primul se referă la „transparența fotografiei” prin diferențierea de nuanță între „a privi” materialul de fond și „a-i vedea” conținutul. Această observație subiectivă a conținutului definește fotografia ca fiind un substitut al lucrului fotografiat, căci Delacroix „începe privind fotografiile și sfârșește văzând corpul.”59. Al doilea aspect se referă la efectul estetic produs de imaginea copurilor asupra lui Delacroix, încă puțin retrograd la acea dată. În acest sens corpul devine un „poem” vizual, care nu poate fi inventat și transcris prin cuvinte, fiind prin conținutul său imagistic un corp lizibil și expresiv în sine. Pentru a încerca să deslușim forța perceptuală dată de această lizibilitate expresivă a corpului vom apela la Rudolph Arnheim. Pentru acesta văzul reprezintă o activitate creatoare a minții omenești, ba mai mult, se alătură mecanismelor mentale, fiind el însuși „înțelegere”: „Percepția realizează la nivelul senzorial ceea ce pe tărâmul gândirii se numește înțelegere. Văzul fiecăruia dintre noi anticipează în chip modest capacitatea pe drept admirată a artistului de a crea imagini care interpretează corect experiența cu ajutorul formei 57 V. T. Marinetti, Manifestele futuriste. 58 V. Istoria Corpului, vol. II, ed. cit. 59 Henri Zerner, Privirea artiștilor, în: Istoria corpului, ed. cit., vol. II, p. 92. organizate. Văzul este înțelegere.”60. Prin procesul vederii sunt satisfăcute condițiile formării de concepte, pe care Arnheim le acceptă ca fiind „concepte perceptuale”, în ciuda tradiției limitării simțurilor la aria concretului, în timp ce conceptul vizează abstractul. „Copilul mic vede caninitatea înainte de a putea distinge un câine de alt câine”61 spune Arnheim, concluzionând prin faptul că „vederea abordează materia primă a experienței, creând o configurație corespunzătoare de forme generale, care se aplică nu numai cazului individual în speță, ci și unui număr indefinit de alte cazuri asemănătoare.”62. Arnheim, refuzând percepția senzorială în sine ca fiind doar un fenomen ce înregistrează mecanic influențele lumi exterioare, o reinvestește cu aceleași mecanisme ce acționează la nivelul intelectual: „astfel că pentru a descrie activitatea simțurilor ne trebuie termeni ca judecată, concept, logică, abstracțiune, concluzie și evaluare.”63. În acest sens pentru Delacroix „a învăța să citească” imaginea corpului implică a „înțelege vizual” nudul prin capacitatea sa proprie de a-și exprima forța perceptuală. Începând cu anii 1880, remarcă Georges Vigarello64, nudul se expune mai întâi în spectacole, afișe și ziare. Carnația capătă valențe spectaculare, baletele de la Courier français inițiază începând din anii 1890, „concursuri plastice”, al celui mai frumos picior, al celei mai frumoase cefe, al celor mai frumoși sâni. Revistele de la Moulin-Rouge sau de la Cazinoul Parisului promovează ținutele transparente, café-concerturile sporesc numărul dansurilor care fac să „fremete” jupoanele, gravurile zăbovesc asupra dezabieurilor: „Fu domnia poalelor ridicate, a descoperitului, a transparentului, a seminudului.”65. Rudolf Arnheim vehiculează faptul că fiecare experiență vizuală este inclusă într-un context spațial și temporal: „La fel cum aspectul obiectului este influențat de cel al lucrurilor din jur în spațiu, tot astfel el este influențat de imaginile ce îl preced în timp.”66. Gaetano Kaniza se exprimă astfel: „ne-am putut obișnui cu lucrurile din mediul nostru tocmai pentru că ele s-au constituit pentru noi prin forțe de organizare perceptuală acționând anterior experienței și independent de ea, permițându-ne astfel 60 Ed 66661234 zil 66 Rudolph Arnheim, Arta și percepția vizuală: O psihologie a văzului creator, trad. de Florin Ionescu, Ed. Polirom, București 2011, p. 55. Ibidem, p. 54. Ibidem, p. 55. Ibidem V. Georges Vigarello, O istorie a frumuseții, Corpul și arta înfrumusețării din Renaștere până în zilele noastre, trad. de Luana Stoica, Editura Cartier, București, 2006. Ibidem, p. 178. R. Arnheim, op. cit., p. 57. 24 să le cunoaștem.”67. În perioada interbelică, cinematograful prin imaginea reproductibilă, ce depășea barierele continentale, va impune modelul, răspândind criterii de frumesețe, supravegherea tot mai atentă a siluetei, precizia machajului sau a aspectului tenului, venerarea corpurilor de silfide și a celor bronzate. Cinematografia confirmă totodată principiul unui vedetism inventat odată cu actrițele sfârșitului de secol al XIX-lea: „actrițele sunt exploatate ca modele, reclamele sunt inspirate de imaginea și de numele lor. Acest ultim principiu este promovat chiar la rangul de sistem industrial, devenind `uzină de vise`68 odată cu cinematografia hollywoodiană, impunându-și temele, universurile, eroii, difuzând o cultură și referințe orientate. Relația fascinantă cu modelul, accesibil și îndepărtat totodată, inimitabil și „uman”, democratizează dorința de înfrumusețare, transformând din aproape în aproape modalitatea de a visa ca și pe aceea de a dobândi frumusețea.”69. Astfel cinematograful a reînnoit lumea imaginarului din punct de vedere al aspectului, inspirându-se din tendințele vremii. „Starurile” anilor 1920 capătă o prezență extraordinară, „complexându-și” personajele, trecând dincolo de ficțiunea filmului, impunând un model, forțând, după cum spune G. Vigarello, adeziunea la mit: mitul ființelor excepționale venite printre oameni, al ființelor „făcute pentru a iubi și a fi iubite.”70. În această lume a imaginii, în care prezența fizică trebuie să se impună dintr-o dată, frumusețea există ca prim factor al atracției. 7. Expresia postdramatică – Întruparea tehno-fenomenologică71 Într-o eră a informației și tehnologiei digitale, corpul uman cunoaște o serie de transformări în imagistica artei spectacolului, dictate în mare măsură de logistica mediei actuale. Din momentul în care se dezvoltă nu numai chirurgia estetică, dar și practicile de modificare corporală de tot felul, de la dietetica bio și body building până la dopaj, și de fapt tot ce se numește în mod curent „inginerie biotehnologică”, media contemporană acordă o deosebită importanță examinării corpului din perspectivă 6678 Se 677901 te Ibidem. V. H. Powdermaker, Hollywood. The Dream Factory. An Anthropologist look at the Movie-Makers, Secker și Warburg, London, 1951 G. Viggarello, O istorie a frumuseții, ed. cit., p. 223 E. Morin, Les Stars, col. Points, Paris, Seuil, 1972, p. 39 O parte a prezentul subcapitol a fost publicată în studiul: Petru-Silviu Văcărescu, . Redefinirea tehno-fenomenologică a corpului în era postdramatică, în: Symbolon, Editura Universității de Arte din Târgu-Mureș, Nr. 22/2012, pp. 121-127 25 „tehno-fenomenologică”. Grefele, schimbările de sex prin metode chirurgicale, intervențiile asupra reproducerii, îmbunătățirea performanțelor prin dopaj, perspectivele de modificare genetică și de clonaj, intervențiile „bioteh” etc., lasă să se întrevadă apariția unei ființe modificate structural, prin asocierea unui corp-mutant. Se proiectează astfel un Sisif al performanței, a cărui corp modificat este o simulare a trăsăturilor și funcțiilor naturale ale organismului uman pentru o prezentare și funcționalitate cât mai avansată. Dacă corpul-mutant se revendică din simularea naturalului, reprezentarea lui imagistică își manifestă expresia prin simularea realului. Astfel reprezentarea imagistică a corpului în scena postdramatică decriptează o imersiune în realitatea virtuală, un spațiu fără suprafață, unde granița dintre exterior și interior se confundă, căci aici ceea ce este interior se află în exterior, și totodată ceea ce este exterior se află în interior. Expresia corporală nu mai tinde spre imitarea unei acțiuni reale ci o simulare a acesteia întocmai ca în câmpul realității virtuale. Hipermediatizarea corpului în câmpul „reality-web-theatre-enviroments”, precum instalațiile de webcam din mediul privat, ce oferă experimentarea intimității altuia, sau jocurile de calculator ce simulează activități universal-umane, jocul „The Sims”, sau controversatul „SecondLife” etc., conturează atât nevoia unei transparențe imediate a realului prin mijloace tehnice, cât și nevoia de simulare a realului cu ajutorul corpurilor digitalizate. Arta spectacolului s-a manifestat dintotdeauna pe fondul vizibilului și al mișcării, regăsite, în măsură egală și în structura ființei: „Spectatorul nu este interesat de geometria pură a spațiului, ci de a impune o privire activă și de a-și acomoda rațiunea și memoria cu sensibilitatea scenei: spațiul de joc este un spațiu al contururilor certe, dar și al probabilității lumii sensibile: „...vederea depinde de mișcare – va afirma Maurice Merleau-Ponty – . Nu vedem decât ceea ce privim”.72 Ingineria biotehnologică reformulează tema omului mecanic sub forma omului „postuman”, lăsând să se întrevadă apariția unui mutant, fiu al propriilor lui alegeri al propriilor lui tehnici, cu ambiguitatea că nu se știe dacă e vorba de un om inuman prin dezumanizare sau de un supraom deasupra umanității ce tinde să o desăvârșească. Cât despre tehnicile digitale, ele permit crearea clonelor virtuale pentru un chip sau un trup. Manevrând câteva proteze virtuale sau tactile, putem călători în lumi virtuale, inclusiv aceea în care ne bucurăm la distanță prin teledilonică73 de o blondă Barbie ca 72 Crișan, Sorin, Teatru și cunoaștere, Editura Dacia, Cluj-Napoca, 2008, p. 161. 73 Termen american care desemnează activitățile de sex virtual la distanță - Nota trad. în: Istoria și cum ar fi adevărată. Fără ca să cădem în science-fiction, simțim cum corpul nostru nu mai are aceleași contururi ca înainte. Nu mai știm așa de bine care sunt aceste limite, ce este posibil sau licit, ce poate fi schimbat fără să ne fi schimbat identitatea sau nu.”74. Artiștii care s-au aventurat în aceste domenii au imaginat o lume în care instrumentele de comunicare ar fi implantate direct în corp aducând informații și puteri noi. Alții, ca Matthew Barney, propun în realitate sau în imagini virtuale, ființe mutante. Australianul Stelarc lucrează pe cybercop-proteză prin noile tehnologii: poate să miște, de exemplu, un al treilea braț robotizat și telecomandat. Tot în logica virtualului-real, artista franceză Orlan, care în anii 70 practica body art-ul, reconvertită la modificări corporale, s-a expus în anii 90 unei serii de intervenții ale chirurgiei estetice, filmate și transmise în direct, finalitatea intervențiilor urmând să o arate după normele estetice a marilor artiști de la Da Vinci la Tițian. Body builders, performers sau actori la marginea underground-ului și a lumii pornografiei și artei promovează practici artistice de modificare corporală mai mult sau mai puțin radicale, care merg de la tatuaj sau piercing la transsexualism, la producerea de monstruozități sau anomalii. În fond, arta corporală este arta performativă75 radicală ce folosește în mod explicit propriul corp al artistului, pentru a comenta vizual, senzorial și adesea visceral asupra identității sale și pentru a da viață sensurilor sociale ale corpului și posibilităților sale de expresivitate. Ea articulează relațiile sociale de opresiune și rezistență ale corpului, se angajează în practici ritualice și rituri de trecere, marchează corpul în timp, explorează înțelesurile psihanalitice ale durerii și plăcerii și provoacă variate interpretări, cum ar fi că sunt celebratorii, exibiționiste, autoabuzive sau eliberatoare. Corpul coincide în reprezentarea imagistică contemporană cu o bucată de carne, o mașinărie pseudo-rațională, un chip ce se strâmbă, o siluetă înfiptă fără motiv acolo unde se află, sub bizara omniprezență a sexului, dar fără dorință, fantasmă sau pasiune. Pentru a descrie situația actuală a corpului, trebuie doar să înlocuim „corp” cu „mașină” sau „corp sexuat” cu „mașină sexuală”. Corpul a devenit mai important decât sufletul nostru, el a devenit mai important decât viața noastră. Iar acțiunile și trăirile sale tind să se confunde pe fondul simulării realității virtuale în realitatea corpului, vol III, ed. cit. 74 V. Corbain, Alain, Courtine, Jean-Jacques, Vigarello, Georges, Istoria corpului, Mutațiile privirii. Secolul XX, vol. III, Ed. Art, București, 2009, p. 423. 75 V. Paul Allain, Jen Harvie, Ghidul Routledge de teatru și performance, trad. de Cristina Modreanu și Ilinca Tamara Todoruț, Editura Nemira, București, 2012, pp. 276-282 cotidiană. Și Mimesis-ul tinde să se confunde cu o simulare viscerală (dincolo de imitația clasică, și a expresiei arhaice), în timp ce catharsis-ul se rezumă la o purificare „perversă”, căci atât imitația cât și purificarea prin artă stau sub semnul manipulării hipermediatice. Iar arta spectacolului nu face abstracție în acest sens. Un argument îl regăsim în tratatul lui Gilbert Durand, Aventurile Imaginii. Gilbert Durand76 critică efectul pe care îl are confluența curentului iconoclast occidental, foarte puternic și continuu, și afirmarea rolului „cognitiv” al imaginii (în sensul că imaginea ar releva cunoașterea), mult mai sporadic și dominat de primul. De aici pe fondul „revoluției video”, după cum o numea Durand, se întrevede un efect de natură etică al exploziei „civilizației imaginii”. Descoperirile imaginii legate de procesele chimice, care permit să fie păstrată pe o placă sensibilă imaginea proiectată invers (fenomen intuit încă din Renaștere), imaginea dată de obiectivul camerei obscure, apoi însuflețirea77 acesteia, prin aplicarea mecanică a unui fenomen fiziologic78, persistența imaginilor retiniene, transmisia instantanee a imaginilor în derulare la distanță, aplicată mai întâi în telecomunicarea orală apoi la televiziunea imaginii, progresele fizicii de stocare a imaginii pe suporturi magnetice sau optice, sunt invenții ce au dus la redefinirea corpului în iconografia mondială. De aici efectul de ordin „etic” prefigurat de Durand, este un rezultat direct al progresele chimice și fizice, ce se sprijină pe victoria metodei, a experimentării și teoretizării matematice a raționalismului iconoclast al Occidentului. Văzând un „exemplu de orbire” în rezultatele „civilizatoare” ale descoperirilor date de laboratoarele pozitiviste, ce au permis explozia nemaipomenită a comunicării și difuzării imagini, Durand va cataloga efectul ca fiind unul de natură perversă: „Depășirea, dacă nu sfârșitul Galaxiei Gutenberg prin dominația omniprezentă a informației și a imaginii vizuale, are sub ochii noștri consecințe ale căror prelungiri sunt abia întrevăzute de cercetare. Mai întâi pentru motivul foarte simplu că acest efect pervers n-a fost niciodată prevăzut și nici măcar luat în considerare. Cercetarea izvorâtă din pozitivism, și din triumful lui s-a pasionat de mijloace tehnice – optice, fizico-chimice, electromagnetice etc. – ale produceri, reproducerii, transmiterii imaginilor; dar ea a continuat să disprețuiască și să ignore produsul descoperirilor sale. La fel se întâmplă adesea și cu pedagogiile 76 V. Gilbert Durand, Aventurile imaginii, Imaginația simbolică. Imaginarul, trad. de Muguraș Constantinescu și Anișoara Bobocea, Ed. Nemira, București, 1999. 77 A. și L. Lumiere creatorii primului film de actualități Oprirea unui tren în gară, 1885. 78 Fenomen cunoscut și teoretizat din 1828 de Joseph-Antoine Plateau, creator al unuia dintre primele cinematografe, fenakisticopul. noastre tehno-științifice: va fi trebuit să fie distrusă o parte a populației din Hiroșima pentru ca fizicienii să fie îngroziți de efectele inocentelor lor descoperiri asupra radioactivității provocate... Nu la fel se întâmplă cu explozia imaginarului. Imaginea mereu devaluată, încă nu îngrijorează conștiința morală a unui Occident care se crede vaccinat, prin iconoclasmul lui endemic.”79. Această viziune aproape apocaliptică, este înregimentată de Durand în domeniul „distracției” (entertainment). Și totuși, continuă el, media – difuzorii imaginii – este omniprezentă la toate nivelurile reprezentării, ale psihicului omului occidental sau occidentalizat, căci imaginea e prezentă din leagăn până în mormânt80, dictând intențiile producătorilor anonimi sau „oculți”, începând cu trezirea pedagogică a copilului, cu opțiunile economice sau profesionale ale adolescentului, cu opțiunile tipologice (look-ul)81 ale fiecăruia, cu moravurile publice sau private. Imaginea mediatică este omniprezentă sub aspectul trinomului durandian: „informație”, „propagandă” și „publicitate”. Iar „importanța acestei manipulări iconice (relative la imagine) nu îngrijorează încă; [...]de ea depind toate celelalte valorizări, incluzând-o pe aceea a manipulărilor genetice”.82. 8. Fragmente pentru o istorie a corpului omenesc „Corpul a devenit din ce în ce mai atrăgător. În fiecare săptămână apar în librării cel puțin două cărți noi, fiecare oferind propriul său punct de vedere asupra corpului omenesc.”. Ioan Petru Culianu83 își începea astfel recenzia, intitulată sugestiv un Corpus pentru corp, la studiul exhaustiv a trilogiei Fragmente pentru o istorie a corpului omenesc, editate de Michael Feher, Ramona Naddaff și Nadia Tazi84. Lucrarea conține patruzeci și trei de articole scrise de specialiști de limbă franceză, engleză și italiană, împreună cu câteva texte comentate de unii dintre ei, o secțiune pur iconografică cu douăzeci și opt de ilustrații și o cuprinzătoare bibliografie alfabetică de Barbara Duden. Această tripartiție nu este strict tematică, cronologică, geografică sau metodologică, iar după cum afirmă Michael Feher în introducerea sa, e 79 G. Durand, Aventurile imaginii, Imaginația simbolică. Imaginarul, trad. de Muguraș Constantinescu și Anișoara Bobocea, Ed. Nemira, București, 1999, p. 145. 80 V. experimentul cinematografic a regizorului sovietic Dziga Vertov, Omul cu aparatul de filmat, URSS, 1929. 81 Termen care s-a impus pe fondul modei în limbiile occidentale alături de sex-appel. 82 Ibidem, 146. 83 Pentru cele ce urmează v. și Ioan Petru Culianu, Un corpus pentru corp, în: Jocurile minții, Istoria ideilor, teoria culturii, epistemologie, Polirom, București, 2002, pp. 293-323. 84 Fragments for a History of the Human Body, ed. Michael Feher, împreună cu Ramona Naddaff și Nadia Tazi, New York, Zone Series, 3 părți, 1989. doar modul de a deosebi între cele trei mari grupe de subiecte: Primul este ceea ce el numește o axa verticală: „Corpul si Divinul”; a doua „Corp și Suflet” – o axă transversală sau ceea ce corpul unui subiect dezvăluie despre calitățile lui interioare; și a treia „Corp și societate” sau metafore organice aplicate organismului politic. În același timp ar putea fi însă aplicate și alte multe criterii pentru a forma alte grupări diferite de articole. Aceste „fragmente ale corpului” sunt de fapt „corp de fragmente”. Culianu se va concentra asupra câtorva subiecte de interes special, în măsura în care ele vor fi mereu reliefate în numeroase alte cărți, urmărind recurența numelor câtorva autori, ale căror lucrări au dat istoriografiei corpului noi dimensiuni. Trei teme sunt tratate doar marginal deoarece duc spre teritorii culturale despre care ar fi imposibil, spune el, să se regăsească ceva semnificativ într-un spațiu atât de restrâns. În schimb le reamintește: Corpul exotic (India, China, Japonia, Africa, aztecii), corpul social (cele doua corpuri ale regelui, corpul politic al regelui) și corpul mecanic (marionete, automate).85 Restul articolelor tind să confirme periodizarea generală a atitudinilor occidentale despre corp, așa cum a reieșit și din cantitatea de date și interpretări a ultimilor ani. II. Expresia ecranului – prolegomene asupra receptării psihanalitice a filmului86 În estetica87 cinematografică s-au desprins o serie de teorii ce apropie spectatorul de subiectul psihanalizei, prin diverse analogii şi mecanisme psihice abordate. În teoria psihanalitică un loc central este ocupat de conceptul de identificare, elaborat de Sigmund Freud în a doua teorie a aparatului psihic. Identificarea reprezintă printre altele şi mecanismul de bază al constituirii imaginare a eului (funcţia fondatoare) şi nucleul, prototipul unui anumit număr de instanţe şi de procese psihologice ulterioare prin care eul, odată constituit, va continua să se diferenţieze (funcţia matricială). Identificarea primară, în sensul lui Freud este identificarea directă şi imediată care se situează anterior oricărei investiri a obiectului. Pentru Freud subiectul uman în identificarea primară se află într-o stare relativ nediferenţiată în 85 Apud Ioan Petru Culianu, op.cit., p. 294 . 86 O parte a prezentului capitol a fost publicată în studiul: Silviu Văcărescu, Dubla identificare în film ca politică de receptare psihanalitcă – „Omul cu aparatul de filmat” de Dziga Vertov , în: DramArt, Editura Universității de Vest din Timișoara, volumul I/2012, pp. 113-119. 87 V. J. Aumont, A. Bergala, M. Marie, M. Vernet, Estetica filmului, Editura Idea Design & Print, Cluj, 2007. care eul şi celălalt nu ar putea fi încă stabilite ca independente. Identificarea primară, marcată de procesul integrării orale, ar fi forma cea mai originală a legăturii afective cu un obiect, şi această primă relaţie cu obiectul, în acest caz mama, ar fi caracterizată printr-o oarecare confuzie, o oarecare nediferenţiere între eu şi celălalt. Identificarea cu obiectul este inseparabilă de experienţa numită „stadiul oglinzii”. În acest stadiu se instaurează posibilitatea unei relaţii duale între subiect şi obiect, între eu şi celălalt. Jacques Lacan88, elaboratorul acestei teorii, o situează în etapa de creştere între şase şi optsprezece luni. În această etapă copilul se află într-o stare de relativă neputinţă motrice, coordonându-şi greu mişcările, şi prin privire descoperă în oglindă propria sa imagine şi imaginea semenului (în cazul de faţă imaginea mamei) îşi va constitui imaginar unitatea corporală percepându-şi semenul ca pe un altul. Acest moment în care copilul îşi percepe propria imagine în oglindă este fundamental în formarea eului: J. Lacan insistă asupra faptului că această primă schiţă a eului, această primă diferenţiere a subiectului se constituie pe baza identificării cu o imagine, într-o relaţie duală, imediată, proprie imaginarului, această intrare în imaginar precedând accesul la simbolic. Copilul începe să-şi construiască eul identificându-se cu imaginea semenului, a celuilalt, ca formă a unităţii corporale. Experienţa oglinzii, fondatoare a unei forme primordiale a eului, este cea a unei identificări în care eul începe să se schiţeze, de la bun început, ca formare imaginară. Această identificare cu imaginea semenului pe fondul imaginarului constituie matricea tuturor identificărilor ulterioare, numite secundare, prin care se va structura şi se va diferenţia personalitatea subiectului. Pentru J. Lacan această fază a oglinzii corespunde narcisismului primar punând capăt fantasmei corpului fragmentat care o precedă, narcisismul fiind astfel, iniţial, legat de identificare. Narcisismul ar fi mai întâi atracţia amoroasă a subiectului de către această primă imagine în oglinda în care copilul îşi constituie unitatea corporală după modelul imaginii altuia: stadiul oglinzii ar fi, deci, prototipul oricărei identificări narcisiste cu obiectul. Această identificare narcisistă cu obiectul ne reduce în inima spectatorului de cinema dar şi a celorlalte tipuri de formate media. Jean-Louis Baudry este cel care a subliniat o dublă analogie între situaţia „copilului în oglindă” şi cea a spectatorului.89 Prima analogie: între oglindă şi ecran. Atât oglinda cât si ecranul prezintă o suprafaţă cadrată, limitată, circumscrisă. Această proprietate a oglinzii/ecranului este 8889 Ibidem. Ibidem. 31 cea care îi permite fundamental să izoleze un obiect de lume şi, în acelaşi timp, să îl constituie în obiect total. Pentru Christian Metz, dacă ecranul echivalează într-un fel cu oglinda primordială, există între ele o diferență fundamentală, aceea că întâlnim o imagine pe care ecranul, contrar oglinzii, nu o înapoiază niciodată, cea a propriului corp al spectatorului. Ceea ce rezonează cu definiţia pe care Roland Barthes a dat-o imaginii: „imaginea este acel ceva din care sunt exclus... eu nu sunt în scenă: imaginea este lipsită de enigmă.”90 A doua analogie: între starea de neputinţă motrice a copilului şi postura pe care i-o rezervă spectatorului dispozitivul cinematografic. Jacques Lacan pune accentul pe o dublă condiţie, legată de pre-maturizarea biologică a micuţului, care determină constituirea imaginară a eului în momentul stadiului oglinzii: dificultatea motrice a copilului, lipsa de coordonare îl fac să-şi anticipeze imaginar unitatea corporală şi, pe de altă parte, să-şi maturizeze precoce sistemul vizual. În întârzierea motricităţii şi în rolul preponderent al funcţiei vizuale regăsim două caracteristici specifice posturii spectatorului de cinema. Totul se petrece ca şi cum dispozitivul pus în funcţiune de instituţia cinematografică (ecranul care ne înapoiază imaginea altor corpuri, poziţia aşezată şi imobilă, supra-investirea activităţii vizuale centrată pe ecran din cauza obscurităţii ambiante) ar mima sau ar reproduce parţial condiţiile care au dus, în fragedă copilărie, la constituirea imaginară a eului în stadiul oglinzii. Al doilea plan al identificării ţine în mare măsură de complexul lui Oedip. S. Freud acordă o importanţă majoră acestui complex asupra poziţiei şi rezolvării sale în structura personalităţii. La fel pentru J. Lacan, criza oedipiană marchează o transformare radicală a fiinţei umane, trecerea de la relaţia duală proprie imaginarului (în faza oglinzii) la registrul simbolicului, trecere care îi va permite acestuia să se constituie în subiect, instaurându-l în singularitatea sa. În cinema, unde scene ale agresiunii, fizice sau psihologice, sunt frecvente, este vorba de un resort dramatic de bază, predispunând la o puternică identificare, spectatorul regăsindu-se des în poziţia ambivalentă de a se identifica în acelaşi timp cu agresorul şi cu agresatul. Ambivalenţă a cărei caracter ambiguu este inerent plăcerii spectatorului în acest tip de secvenţă, oricare ar fi intenţiile conştiente ale realizatorului, şi care stă la baza cinematografiei de groază sau suspans. În filmul clasic, prin jocul combinat al privirilor şi al decupajului, personajul este surprins într-o oscilaţie specifică, când ect al privirii (cel care vede scena, pe ceilalţi), când obiect sub privirea altuia (un dem. subi 90 Ibi alt personaj sau spectatorul). Prin acest joc al privirilor, intermediat de poziţia camerei, decupajul clasic al scenei de cinema, propune spectatorului într-un mod cu totul banal, înscris în cod, această ambivalenţă statuară a personajului faţă de privire, faţă de dorinţa celuilalt, a spectatorului. Cercetările teoretice ale lui J. L. Baudry asupra a ceea ce el a numit aparatul de bază în cinematografie, metaforizat prin cameră, au avut drept efect să distingă pentru prima dată în cinema jocul unei duble identificări, cu referinţă la modelul freudian al distincţiei între identificarea primară şi identificarea secundară în formarea eului. Tot astfel, C. Metz propune o revizuire a identificării primare fazei pre-oedipiene cu identificarea cinematografică primară, a spectatorului cu propria sa privire. În cinema, ceea ce fondează posibilitatea identificării secundare, diegetice, identificarea cu reprezentantul, de exemplu, cu personajul, este mai întâi, capacitatea spectatorului de a se identifica cu subiectul viziunii, cu ochiul camerei. O dublă identificare o regăsim şi în cazul filmului Omul cu aparatul de filmat a lui Dziga Vertov.91 Regizorul descoperă beneficiile reproducerii mecanice a lumii, prin dimensiunea cine-ochiului, într-o epocă a entuziasmului constructivist, în care „marşul luminilor”, formulat cu două secole mai devreme, înainta într-un ritm alert spre devenirea modernă. Reducerea artei la dimensiunea materială a lumii, a fost un moment de revelaţie pentru Dziga Vertov, prin descoperirea cine-ochiului, „acel cinematograf natural născut departe de orice fel de scenariu”.92 În accepţia sa ochiul are abilitatea de a percepe realitatea imediată, dar nu şi de-a o înregistra, proces specific minţii umane. Căci „ochiul nostru vede foarte puţin şi foarte prost. Aşa că în compensaţie omul a inventat microscopul, pentru a avea acces la fenomenele invizibile. Apoi el a inventat telescopul... acum el perfectează cine-camera, pentru a fora mai adânc în universul vizibil, pentru a explora şi a înregistra vizual lumea fenomenelor vizibile aflate în derulare, pentru ca, pe viitor, acestea să nu fie uitate...”93 De aici rezultă superioritatea cine-ochiului care pe lângă capacitatea de a percepe vizualul, capătă valenţe mentale. El devine de fapt mintea universală a lumii, care dă sens iluziei reprezentative. Mergând pe aceeaşi ideaţie criticul de artă şi psiholog al percepţiei, Rudolf Arnheim propune o diferenţiere de nuanţă între fenomenul vizual şi fenomenul mental. El insistă asupra faptului că viziunea noastră 91 Dziga Vertov, Omul cu aparatul de filmat, experiment cinematografic, URSS, 1929. 92 Marius Şopterean, Memorie şi film, Introducere în stilistica şi istoria spectacolului cinematografic, Ed. Clusium, Cluj-Napoca, 2008, p. 44. 93 Ibidem, p. 43 33 este un fenomen mental, implicând un întreg câmp de percepţii, de asociaţii, de memorare, văzând mai mult decât ceea ce ne arată ochii înşişi: „În perceperea realului, mintea umană este cea care, nu numai că dă realului sens, dar îi dă şi caracteristicile sale fizice: culoarea, forma, mărimea, contrastul, luminozitatea obiectelor lumii sunt, într-un fel, produsul operaţiilor minţii, începând de la percepţiile noastre. Viziunea este o activitate creatoare a minţii umane”.94 Această „viziune” își găseşte traducerea materială prin aparatul de filmat (identificare primară), idee ce stă la baza experimentului cinematografic a lui Vertov, Omul cu aparatul de filmat, din 1929. Pentru Vertov realitatea se compune din imagini surprinse pe nepregătite, ce îşi găsesc unitatea în laboratorul de montaj pe fondul unei idei. Iar „ideea” este cea care decriptează dubla identificare în film. Această dublă identificare subminează aparatul psihic la toate nivelurile, proiectând în „stadiul oglinzii” reflecţia perfecţiunii. Iar aspiraţia pentru perfecţiune capătă valenţe luciferice, prin dorinţa substituţiei divine. Cine-ochiul devine ochiul demiurgic, ce îşi priveşte cu orgoliu creaţia perfectă, depăşind-o chiar prin recrearea ei mecanică. Astfel atributele divine devin nesemnificative în faţa noii tehnologi, care poate recrea imaginea edenică dincolo de orice imperfecţiune. Androginul casat în paradis îşi regăseşte unitatea în laboratorul de montaj: „Sunt ochiul cinematografic. Sunt un Demiurg! Creez omul mai perfect decât Adam, creez mii de oameni diferiţi după schiţe şi scheme pregătitoare. Iau de la unul braţele cele mai puternice şi mai îndemânatice, de la altul picioarele cele mai zvelte şi mai iuţi, de la al treilea, cel mai frumos şi mai expresiv dintre capete. Cu ajutorul montajului creez omul nou, omul perfect!...”95 În consecință, remarcăm faptul că în receptarea psihanalitică a ecranului, corpul nu este decât un element care se confundă cu alte elemente de expresie. Fie fragmentat, fie întreg, el este explicat prin ecleraj, sunet, vocea naratorului, intertitluri, fiind o reflexie descompusă în oglindă. În film nu corpul semnifică, ci fragmentarea lui: detaliul unei fețe, mâini, ochii etc. El s-a metamorfozat în însăși esența filmului, aparatul de filmat, după cum am văzut la Vertov, cine-ochiul lumii, o împletire a câmpului de percepție vizual cu mentalul, ce impune direct semnificația care se vrea decriptată. De aici rezultă superioritatea mecanică a aparatului de filmat, și a văzului 94 Estetica filmului, ed. cit, p. 174. 95 Apud Dziga Vertov, în: Tudor Caranfil, Istoria cinematografiei în capodopere, Vârstele peliculei, tom II, Editura Polirom, Bucureşti, 2009, p. 53. său, care prin forța sa de expresie psihanalitică poate reda oniricul în stare de veghe. Corpurile apar întocmai ca într-un vis, dar decriptarea nu o face spectatorul însuși, la final, când se trezește. Ea este deja visată (de creatorii de film) și sugerată (ecran) încât spectatorului nu-i rămâne decât să „intre în visul celorlați”, al visătorilor-creatori (în parafrazare felliniană), visând, la rândul său, descrierea lor semiotică. III. Expresia corporală – Întruparea pre-expresivă Trupul actorului, corp de expresie – o delimitare fenomenologică la nivel pre-expresiv În lucrarea sa, Întruchipări, studiu de fenomenologie a corporalității96, Cristian Ciocan analizează fenomenul corporalității pornind de la scrierile lui Husserl, Heidegger și Levinas. Prima parte a lucrării trasează principalele linii tematice prin care se articulează fenomenologia corporalității, propunând o caracterizare a specificului analizei fenomenologice a trupului, pentru a tematiza apoi distincția primordială dintre trup și corp. Întrebarea noastră este dacă putem aduce în discuție o distincție fenomenologică între trupul și corpul actorului? Iar dacă ajungem să o stabilim cum influențează ea antrenamentul corporal al actorului? Propunem astfel o diferențiere de nuanță între trupul actorului și corpul scenic. În fenomenologie97 nu „obiectul corp” interesează, ci experiența corporală, sensul faptului e a fi întrupat, semnificația faptului de a avea trup și de a fi un trup, așadar nu compoziția materială a corpului, alcătuirea lui reică, nici structura sa organică sau funcția biologică, ci modul său de dezvăluire în cadrul experienței spontane de zi cu zi. Astfel tematizarea organismului uman intră sub auspiciile scientismului, care vede în corp un obiect între alte obiecte disponibile, având cu tare sau cu tare structură, trăsături și funcționalități. În timp ce investigațiile cu părivire la ce este conștiința și cum este ea construită au devenit dominante în lumea științifică, fenomenologia98, cu accentul pus pe experiența spectatorului și a performerului, a atras un interes tot mai mare ca un cadru de lucru filozofic pentru analiza spectacolului. Ea contestă semiotica și alte sisteme de analiză a spectacolului bazate pe înțeles, ale căror încercări de a raționaliza 96 V. Cristian Ciocan, Întruchipări, Studiu de fenomenologie a corporalității, Ed. Humanitas, București, 2013. 97 V. ibidem, p. 17. 98 V. și Ghidul Routledge de teatru și performance, ed. cit., pp. 327-329 și de a explica într-un fel comunicarea din teatru pur și simplu, ca pe un sistem de coduri s-au deovedit limitate. Fenomenologia rolul simțurilor în percepție, acordând prioritate senzațiilor, sentimentelor și altor fenomene emoționale și, pe cale de consecință, valorizând modalitățiile descriptive. Nietzsche99 propune trupul ca fir conducător metodic, prin care eul nostru ne devine modelul propriu pentru orice cunoaștere a lumii exterioare, iar această descoperire proprie surprinde caracterul iluzoriu al cunoașterii. Subiectul care deschide orizontul lumii și al experiențelor posibile nu e rațiunea ci trupul care experimentează. Acest aspect aduce aminte de metafora suprarealistă a lui Antonin Artaud conform căreia „pielea e cea prin care ne intră metafizica în spirit.”100. Nietzsche implică o reducție materialistă, care poate induce ideea că spiritul este un instrument al trupului, chiar trupul însuși, iar activitățile spirituale se reduc la activitățile fizice, la mișcările trupului în biologica lui imediatitate. A experimenta intim în trup înseamnă a inventa, „intuind” astfel corpul expresiv. Momentul de spontaneitate, principiu esențial improvizației scenice, se relevă din acel non-„text” inconștient (în termenii descriși de Nietszsche), prin experimentare „intimă”, și „inventat” prin expresia corpului scenic. Vorbim aici de o primă etapă de autodescoperire a trupului-încorporat, o etapă pur somatică, bazată mai mult pe percepție imediată decât pe implicații raționale. În această etapă este necesară o „dezgolire” psihosomatică, prin inhibarea memoriei afective (aceasta își are importanța ei majoră, într-o altă etapă de creație), a personalității civile101 și a raționalului rigid, tocmai pentru a lăsa instinctele să determine „interpretarea” în sens nizeschenean. Observăm că orice experiență imediată nu se produce la nivelul rațiuni ci trece întâi prin filtrul trupului. Astfel în această etapă a formării corpului scenic munca actorului caută să reducă percepția mentală la percepția în și prin trup a experiențelor senzoriale. Observațiile fenomenologice asupra propriului trup, a felului propriu de a mă percepe și a percepe realitatea din jur stau la baza formării corpului scenic. Dimensiunea metodei propuse pe firul conducător al trupului determină o mai bună cunoaștere a fenomenelor originare ale trupului-corporal, a implicațiilor lor în câmpul percepției și a sensurilor determinate, este de fapt aluatul din care va crește și 99 v. Friedrich Nietzsche, Voința de putere. 100 Antonin Artaud, citat în: Ariane Mnouchkine, Arta prezentului. Convorbiri cu Fabienne Pascaud trad. de Daria Dimu, Fundația culturală „Camil Petrescu”, Revista Teatrul azi, supliment, București 12p00o11eDt0i,ecpsăp.ar1 e6a 0rdtiemiaecntsoiurunleuai, aEmdibtiuvraal eUnntiăt eaxpt,eBrsuocnuarleiștătiț,ii1a9c9t6orului (civilă și artistică) v. Ion Cojar, 36 se va coace expresia corpului scenic. Căutând doar explicații raționale în munca actorului cu sine însuși, fără a experimenta prin propriul trup-corporal, sensurile perceptive originare, va rezulta un corp scenic rigid, lipsit de expresie și de o comportare autentică pe scenă. Redescoperirea și autocunoașterea propriului trup- corporal proiectează esența artei actorului. Fără propriul trup actorul nu există, dar fără expresie el riscă să nu aibă corp. Expresia e rezultatul unei experiențe trupești pre-expresive în câmpul perceptiv. „Munca asupra pre-expresivității actorului folosește la crearea unui corp-în-viață.”102. Dacă la Barba „studiul pre-expresivității e un mijloc de a repune în mișcare sensul în aparență gata definit de opera unui autor”, remarcăm faptul că studiul propriului trup corporal va fi un mijloc de a „repune” în mișcare corpul scenic, oferindu-i mijloace de expresie autentice. Din orizontul pre- expresiv, atunci când e explorarat cu precizie, după propriile lui principii, ies la suprafață detalii, urme, simptome, indicii care-i duc pe actor, pe regizor, pe spectator la semnificații care nu sunt evidente.103. Cu alte cuvinte dimensiunea „pre-expresivă” a „corpului-spirit” (descris de Barba) se va investiga pe „firul” propriului trup corporal, intuind circuitele lui perceptive și chinestezice. Sistemul actor-spectator este sistemul trup corporal-corp scenic, investigare și intuire pre-expresivă, redare și recepție expresivă. În ceea ce privește investigarea propriului trup-corporal la nivel pre-expresiv (sub coordonarea liderului) este „pre-imaginea” brookiană ce călăuzește actorul spre corpul cinetic-expresiv. Trupul-corporal devine pre-imaginea unei viitoare imagini a corpului scenic, în sens primordial. În termeni fenomenologici, trupul apare în primul rând ca experiență senzorială: durere, oboseală, foame, sete, frig, cald, excitare etc. sau ca expresie impulsivă: pulsiune amoroasă, estetică, artistică, performativă etc. Prin toate acestea ne asumăm faptul că suntem ființe întrupate și că prezența noastră în lume este co- determinată de trupul nostru, că acționăm asupra realității înconjurătoare cu ajutorul său, și că realitatea exterioară acționează asupra noastră tot prin intermediul trupului. Ori acest fenomen originar și integrator își are sensul doar în ceea ce privește raportul său cu sine însuși, cât și în ceea ce privește raportul său cu celălalt și realitatea din care fac parte amândoi. Integrarea stă sub auspiciile preocupărilor în care este angajat fenomenul, din diverse perspective de abordare: corpul în familie, în corporații, în 102 Eugenio Barba, O canoe de hârtie, Tratat de antropologie teatrală, Editura Unitext, București, 2003, p. 181 103 Ibidem, p. 182 școală, în industria parfumurilor, cosmetică, a modei, în artă, în industria mass- mediei, în industria pornografică, în medicină, sport etc. dar și corpul supus regimurilor discreționare, a cruzimii, corpul regimului democratic, al societății de consum, al traficului de carne vie, a diferențelor și stigmatelor sexuale, a dizabilităților, a patologiei etc. Toate aceste formulează experiența integrantă a fenomenului trupului în corpul universal de expresie, ca paradigmă a imaginarului colectiv. A doua determinantă o implică pe prima în sensul că nu poate fi practicată decât pe cont propriu, și nu prin transfer, căci gândim, vedem, pipăim, auzim, mirosim, gustăm prin propriile experiențe raționale și senzoriale. Putem astfel să analizăm în sfera trăirilor personale nu doar ceea ce percepem ci și cum percepem, precum și articularea acestor acte psihice cu alte acte ale conștiinței noastre, motivația percepției, și alte structuri ce o fundamentează. În acest sens nu existența realității ne atrage atenția ci cercetarea ei din punctul pe care îl vizăm în mod autoreflexiv. „Pot analiza în mod autoreflexiv propriile mele acte (percepția, imaginarea, amintirea, anticiparea) întorcându-mă deci asupra lor, descriind structura acestor acte, momentele lor constitutive și raportul lor distinct cu obiectele pe care le vizează. Acest demers analitic autoreflexiv al fenomenologiei este, dacă vrem, un fel de reconstrucție de la zero a tot ceea ce mi se dă, însă întotdeauna pornind de la datele absolute ale conștiinței, de la care mi se dă în mod intuitiv, în mod originar și imediat, în fluxul meu perceptiv. Acesta este punctul de plecare al fenomenologiei corporalității. Pornim de la câmpul primordial de percepție ce rămâne după ce am operat reducția lumii și a tuturor obiectelor sale, inclusiv a celorlalți oameni, și explorăm câmpul nostru originar de experiență. Înlăuntrul acestei sfere transcendentale, spune Husserl, descoperim un anumit corp care se singularizează în raport cu toate celelalte corpuri: el nu este doar corp, ci și un trup, mai precis, trupul meu.”104. În fenomenologia post-heideggeriană se ridică problema „auto-afectării” ca posibilitate a „hetero-afectării”. Ambivalența afectării este realizabilă la nivelul trupului, în ordine clară, căci putem fi hetero-afectați de corpuri și realitatea externă, chiar și de propriul corp, numai prin auto-afectare, a mă simți pe mine însumi (în și prin trup). Prin „auto-afectare” trupul este accesibil în mod direct doar din interior, fiind întotdeauna propriu. O altă problematică fenomenologică este constituirea spațialității față de trupul-corporal. Hussler stipulează că trupul propriu este singura realitate mundană de 104 Idem, p. 30. care nu ne putem îndepărta. Acestă viziune antropocentrică va primi, în alt context, prin sensul de „eu pot” originar, valoarea de stăpân absolut al propriului centru trupesc. Îndepărtarea de orice obiect sau entitate mundană este posibilă, în toate sensurile, în schimb o îndepărărtare de centrul propriului trup este imposibilă. Logic, în experiența spațialității propriul trupul nu poate fi percepută niciodată din afară, el fiind centrul spațialității. Prin mișcare, putem da ocol altor corpuri, dar niciodată propriului-trup, fiind totodată singurul corp căruia nu-i putem aprecia o apropiere sau o depărtare față de noi înșine. Distanța o evaluăm în funcție de centrul spațial, propriul trup. Evident că mișcarea în funcție de corpurile mundane necesită o anumită independență în raport cu ele. În cadrul scenic spațialitatea implică limite convenționale. Problema raportului dintre centrul unui trup-corporal, spațialitate și corpul trupesc al celuilat presupune o direcție opusă percepției fenomenologice. Corpul scenic va căuta centrul (aici-ul), în celelate corpuri scenice, sau puncte și obiecte spre care se deplasează. Dacă un corp scenic ar rămâne ancorat în propriul centru, percepând distanța din aici-ul propriului trup, atunci există riscul ca relația scenică să se desfășoare în paralel alterând conflictul. Ori evitarea jocului în paralel înseamnă redirecționarea corporală (principiul încordării musculare la Stanislawski), prin schimbarea centrului propriu de percepție înspre subiectul aflat în relație. Încasarea reacției indiferent de situația scenică nu se abate de la aceeași traiectorie corpocentrică. Dacă o reacție negativă presupune la nivelul expresiv o retragere corporală, centrul corporal va râmăne același, chiar dacă se cere declanșarea unei contrareacție la nivelul psihosomatic. Altfel o retragere a centrului provoacă „ieșirea” din situație, iar scena poate pierde din tensiunea ce s-a construit în jurul a două corpuri ce-și urmăresc propriul centru de percepție în celălalt. Un exemplu imaginar ce servește performativitatea corpului scenic îl dă Husserl, un exemplu în care raportul spațial cu lumea ambientală s-ar modifica prin faptul că trupul propriu s-ar extinde în mod indefinit. Husserl propune să ne imaginăm că „picioarele mi s-ar lungi și mi s-ar pierde la infinit.”105 Pe fond medical putem remarca că este vorba de exact membrele corporale ce pot fi amputate, fără a afecta în mod vital organismul, ci doar calitatea vieții, fenomen ce poate fi pus în legătură cu resimțirea unei dureri (a propriului trup) localizată într-o parte amputată (a propriului corp) din prisma unui „membru fantomă”. Acest „membru fantomă” poate da senzația 105 V. E. Husserl, Criza științelor europene și fenomenologia transcendentală, Humanitas, București, 2011, p. 280 de durere, cu toate că el nu mai există fizic. Cazurile patologice de resimțire a proprie corporalități au relevanța lor indiscutabilă pentru fenomenologie, Husserl repetând în nenumărate rânduri despre condițiile normale sau anormale ale experienței senzoriale106, despre modificări ale trupului dar și despre alterarea unui organ cu santonină107. „Lumea – spune el – se dă așa cum este atunci când corporalitatea vie este normală; în schimb, când corporalitatea vie este anormală, ea se dă sub forma unor aparențe anormale (dar acestea sunt lucruri sensibile normale, mai clar spus, fantome)”108 Ori această ideație pe fondul pre-expresiv al procesului de creație, implică actorul în munca de descoperire a propriului „corp fantomă” ce reprezintă o continuare a „energiei” emise de propriul trup-corporal. Observam, mai sus, că pacientul care are un membru amputat, poate resimți durerea și în lipsa acelui membru, deci o continuare imaginară de energie senzorială a unui „membru fantomă”. La nivel pre-expresiv actorul caută întocmai această continuare a energiei, pe care noi o acceptăm, aici, în sensul în care a afirmat-o Eugenio Barba, aceea a bios-ului scenic. Plecând de la ideația lui Barba, conform căreia „mai presus de toate munca practică și cercetarea empirică împreună cu actorii din diferite tradiții ne îngăduie să punem la încercare validitatea ideii de a gândi pre-expresivul ca pe un nivel de organizare virtual disociabil de nivelul expresiv”109, putem investiga astfel cum se poate produce declanșarea bios-ului corporal. Actorul nu poate fi doar prezent în scenă, ci trebuie să aibă prezență. Iar această existență prezentă se modelează la nivelul pre-expresiv: „Pentru un actor, spune Barba, a lucra la un nivel pre-expresiv înseamnă a modela calitatea propriei sale existențe scenice. Fără eficacitate la nivelul pre-expresiv un actor nu e actor. El poate funcționa în interiorului uni spectacol, dar nu e decât un material pur funcțional în mâinile regizorului sau coregrafului. Poate să adopte hainele, gesturile, mișcările unui personaj, dar fără o prezență scenică adevărată el e numai haine, gesturi, vorbe, mișcări. Ce face nu înseamnă decât ce trebuie să însemne și nimic altceva. Lingviștii ar zice: denotează nu conotează. Eficacitatea nivelului pre-expresiv al unui actor constituie măsura autonomiei lui ca individ și ca artist.”110 Ori același lucru îl putem afirma sub aspect fenomenologic, corpul actorului nu poate exista fără o percepție la 111000768 110190 V. E. Husserl, Meditații carteziene, Humanitas, București, 1994, pp. 58-59 Ibidem, p. 66 Ibidem,, p. 72 V. Eugenio Baraba, O canoe de hârtie..., ed. cit., p. 159 Ibidem, p. 160 40 nivel pre-expresiv al propriului trup corporal, căci prin experimentarea în câmpul senzorial de percepție se relevă substanța existenței prezenței corpului scenic. Cu alte cuvinte, apelând la nuanța fenomenologică post-heideggereană, prin „auto-afectare” se deschide posibilitatea „hetero-afectării”, în sensul că „auto-afectarea” se produce la nivel pre-expresiv, în timp ce îi urmează firesc principiul „hetro-afectării” la stimulii de expresie impuși de realitatea scenică. Ne amintim în același timp că „hetero- afectarea” nu se poate produce, decât în condițiile „auto-afectării”, ea neexistând altfel. Deci nu putem să pornim de la „hetero-afectare” în procesul creativ, căci atunci eliminănăm principiul pre-expresiv, astfel corporalitatea actorului va „denota” și nu „conota”. Această diferențiere majoră, la nivel pre-expresiv, dintre trup și corp, auto- afectare și hetero-afectare are calitatea de a însuși corpului scenic „viață” și un comportament în mișcare autentic. În sprijinul aceste ideații vom aduce argumentul lui Barba, preluat dintr-un poem a lui Goethe, asupra nevoii de diferențiere la nivel pre-expresiv, „pentru că fără să distingem nu vedem, spune el”: „Und wenn wir unterschieden haben / Dann müssen wir lebendige Gaben / Dem Abgesonderten wieder verleihn / Und uns eines Folge-Lebens erfreuen.”111. A resimți lăuntric că trupul se poate modela dincolo de limitele orizontului perceptiv (experimentul imaginar al lungirii infinite și indefinite a membrelor), poate fi un experiment imaginar pre-expresiv, prin care actorul prefigurează un „corp fantomă” prelungire a bios-ului lăuntric. Să urmărim, în acest sens, observațiile lui C. Ciocan, cu privire la dimensiunea interiorității în raport cu ignorarea exteriorității corpului: „Când dansez cu ochii închiși, spune acesta, sau, mai ales, când îmi dau drumul să plutesc în apă, cu ochii închiși, abandonându-mă, pot presupune că ajung să nu-mi mai sesizez propiul corp ca pe un obiect al lumii exterioare. Astfel deși trăiesc în chip imediat o anumită mișcare dinamică de sine care este, evident, de ordinul lui Leiblichkeit, pot totodată să îmi țin ochii închiși și să nu mă raportez tactil la mine însumi, stratul de corp al propriului trup pare că nu e actualizat, ci doar sensul de trup umple întreaga experiență. Dar să gândim și reciproca: pot să mă raportez la mine însumi în primul rând ca la un corp și nu ca la un trup? Bunăoară, atunci când mă văd în oglindă dansând, acest lucru se petrece în detrimentul trăirii dansului ca atare, caz în care punctul central al trăirii mele nu este trupul pe care îl simt (`aici`), ci corpul 111 trad: „Și după ce am făcut deosebiri, trebuie să-i restituim formei izolate însușiri vii și să ne bucurăm de neîncetata curgere a vieții.”, J. W. Goethe, Elogiu lui Howard, citat în: Eugenio Barba, op. cit., p. 161 trupesc pe care îl văd (`acolo`).”112 Rezultă că manipularea câmpului perceptiv poate diferenția dualitatea trup-corp, lipsa tactilității poate da senzația de înstrăinare a corpului, iar văzul poate acționa în favoarea (ochii închiși) sau detrimentul (ochii deschiși) eidetic. Tudor Vianu îl citează pe Lessing într-un experiment asemănător, dar din prisma unei manipulări psihosomatologice impuse: „Lessing emite o interesantă vedere, care anticipează cunoscuta teorie psiho-fiziologică a emoților. `Există o lege, scrie în acestă privință Lessing, în virtutea căreia modificațiile sufletului, care aduc anumite schimbări în habitudinile corpului, pot fi produse la rândul lor prin aceste schimbări ale corpului`. În virtutea aceste legi, arată Lessing cum actorii care imită semnele exterioare ale unei pasiuni pot atinge până la urmă a fi dominați de ea. Dacă un actor va imita mânia, el va ajunge până la urmă s-o resimtă, deși numai într-un mod vag, ba chiar s-o manifeste fizic cu o adecvare a mișcărilor pe care nu o avusese la început.113 Aceste rânduri confirmă forța de manipulare pre- expresivă a fizicalizării, înțelese în termenii descriși de Stanislavski, ca „exprimare lăuntrică a personajului.”114 Tot astfel, A. Mnouchkin propune acțiunea scenică ca fond manipulator al simptomelor stărilor lăutrice: „Toată această acțiune, spune ea, face posibilă manifestarea simptomelor stărilor interioare. Jocul este un complex de simptome, iar voi realizați disecția. Dacă nu există simptome, nu există nici maladie a sufletului, nici sentiment, nici stare. Treaba voastră este să dați formă acestor simptome. Trebuie să vă folosiți de acțiune pentru a le putea releva.”115 Substratul pre-expresiv, afirmă Barba e cuprins la nivelul expresiei globale percepute de către spectator. Dar acesta trebuie ținut separt în timpul procesului de lucru, astfel actorul poate interveni pe nivelul pre-expresiv, ca și cum, în acestă fază, obiectivul principal ar fi energia, prezența, bios-ul acțiunilor lui și nu semnificația lor. În acest sens pre-expresivul este un nivel operativ, care nu poate fi separat de expresie, o categorie pragmatică, o practică ce tinde să dezvolte și să organizeze, în cursul procesului, bios-ul scenic al actorului și să dea naștere la noi relații și la semnificații neașteptate: „Pre-expresivul, continuă Barba, ca nivel de organizare a bios-ului scenic apare dotat cu cooernță proprie, independentă de cooerența nivelului 113 Tudor Vianu, Scrieri despre teatru, Editura Eminescu, București, 1977, p. 46 114v. K. S. Stanislavski, Munca actorului cu sine însuși, Editura de stat pentru literatură și artă, București, 1951 115 Arianne Mnouckine, introducere, selecție de prezentare de Beatrice Picon-Vallin, trad. De Andreea Dumitru, Fundația „Camil Petrescu” și Revista Teatrul azi, prin Editura Cheiron, București, 2010, p. 91 ulterior de organizare, acela al sensului. Independent nu înseamnă lipsit de raporturi. Înseamnă că această distincție privește logica procesului și nu pe aceea a rezulatatului, în care diversele niveluri de organizare trebuie să se topească într-o unitate organică, să reconstruiască credibilitatea vieții prin atificiile artei, și în care fiecare detaliu trebuie să contribuie la unitate ansamblului.”116 Iar dificultatea, după el, de a realiza valoare pe care o poate asuma noțiunea de pre-expresiv derivă în mare parte de la reticența de a lua în considerație punctul de vedere al procesului. Reflexele noastre condiționate, atunci când se vorbește de produse artistice, ne împing să ne ocupăm numai de modul în care funcționează rezultatul. E totuși necesar să ne dăm seama că a înțelege în ce fel funcționează rezultatul nu e destul pentru a înțelege pe ce căi se ajunge la acel rezultat: „De fapt, conchide Barba, nu e important să recunoaștem că acest nivel de organizare din munca actorului există. Interesant este să ne întrebăm la ce pot servi coerența lor internă.” 117 În consecință alăturarea distincției fenomenologice dintre trup și corp la formula pre-expresivă în arta actorului, vrea să translateze observațiile lui E. Barba la adresa actorilor orientali (dar și occidentali): „Un actor oriental, spune el, (sau un mare actor occidental) poate depunde un efort mult mai mare apropae fără să se miște. Efortul său nu e determinat de un exces de vitalitate, de gesturile largi, ci de jocul opoziților. Corpul său se încarcă de energie pentru că în el iau naștere o serie întreagă de diferențe de potențial care să-l facă viu, puternic prezent, chiar și în mișcările lente sau în aparentă imobilitate. Dansul opozițiilor se dansează în corp înainte să se danseze cu corpul. E foarte important să înțelegem acest principiu al vieții scenice a actorului, al prezenței sale scenice: energia nu corespunde neapărat unor mișcări în spațiu.”118 Înțelegem de aici aceeași coordonare fenomenologică între trupul și corpul actorului ca și în cazul dansului opozițiilor. Bios-ul scenic se naște numai prin declanșarea bios-ului lăuntric, iar nemișcarea corporală declanșează mișcarea mentalului și trupului, ca și organism viu auto-afectat și respectiv hetero-afectat aflat în sfera unui câmp perceptiv dat de realitatea scenică. Căci, afirmă Barba, „atunci când ceea ce e vizibil, exteriorul (corpul) nu se mișcă, trebuie ca invizibilul, interiorul (mintea) să fie în mișcare. Putem lua ca model lebăda pe ape: ea lunecă, impasibilă, dar în adâncime labele ei lucrează fără încetare. În mișcare, nemișcată; în liniște, E. Barba, op.cit., p. 164 ibidem, p. 165 Eugenio Barba, Nicola Savarese, Arta secretă a actorului, Dicționar de antropologie teatrală, trad. De Vlad Russo, Editura Humanitas, București, 2012, p. 13 111111768 De 43 neliniștită.”119 Bibliografie Allen, Prudence, R. S. M. , The Concept of Woman: The Aristotelien Revolution 750 B. C. –A.D. 1250, Eden Press, Montreal 1985 Alliez, Eric și Feher, Michel, Reflection of a Soul, în: Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 119 Eugenio Barba, O canoe de hârtie, ed. cit., p. 89 Aristotel, Etica nichomahică, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Aristotel, Metafizica, traducerea de Ștefan Bezdechi, Editura IRI, București, 1999 Arnheim, Rudolph, Arta și percepția vizuală: O psihologie a văzului creator, trad. de Florin Ionescu, Ed. Polirom, București 2011 Aslan, Odette, L'Art du Theatre, Paris, 1963 Aumont, J., Bergala, A., Marie, M., Vernet, M., Estetica filmului, Editura Idea Design & Print, Cluj, 2007 Avalon, Jean, La legende de la passiflore, Aesculape, 1928 Bachelard, Gaston, Psihanaliza focului, trad. Lucia Ruxandra Munteanu, ed. Univers, Bucureşti, 2002 Banu, George, Peter Brook, Spre teatrul formelor simple, Editura Unitext, și Editura Polirom, București, 2005 Barba, Eugenio, O canoe de hârtie, Tratat de antropologie teatrală, Editura Unitext, București, 2003 Bauhin, Gaspard, Theatrum anatomicum, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Bell, Rudolph, Holly Anorexia, The University of Chicago Press, Chicago 1985 Bell, Quentin, On Human Finery, Schoken Books, New York, 1976 Benjamin, Walter, The Work of Art in the Age of Mechanical Reproduction, în: Illuminations, Fontana Press, London, 1973 Borie, Monique, Fantoma sau îndoiala teatrului, trad. de Ileana Littera, Editura Unitext și Editura Polirom, București, 2007 Brook, Peter, Shakespeare, auteur anonyme, interviu realizat de Colette Godard, în: Le Monde, 24 septembrie1974 Brown, Peter, The Body and Society: Man, Women, and Sexual Renunciation in Early Chriastianty, New York, Columbia University Press, 1988 Buffon, Oeuvres completes, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Bynum, Caroline Walker, Holly Fist and Holly Fast: The Religious significance of food to Medieval Women, The Univeristy of California Press, Berkely Los Angeles, 1987 Bynum, Caroline Walker, The Female Body and Religious Practice in the later Middle Ages, în: Camporesi , Piero, The Consacrated Host: A wondrous excess, în: Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 Caskey, Noelle, Interpreting Anorexia Nervosa, în The Female Body in Western Culture: Contemporary Perspectives, Harvard University Press, Cambridge Mass. , 1986 Certeau, de Michel, Fabula mistică, secolele XVI-XVII, trad. De Magda Jeanrenaud, Polirom, Iași, 1996 Chambre, Marie Cureau de la, L art de conaître les hommes, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona 45 Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Ciocan, Cristian, Întruchipări, Studiu de fenomenologie a coporalității, Ed. Humanitas, București, 2013 Cojar, Ion, O poetică a artei actorului, Editura Unitext, București, 1996 Corbain, Alain, Courtine, Jean-Jacques, Vigarello, Georges, Istoria corpului, Mutațiile privirii. Secolul XX, vol. III, Ed. Art, București, 2009Courtine, Jean Jacques, Oglinda sufletului, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Craig, Edward Gordon, Despre arta teatrului, trad. de Adina Bardaș și Vasile V. Poienaru, Fundația „Camil Petrescu” și Revista Teatrul azi, prin Editura Cheiron, București, 2012 Crișan, Sorin, Teatru și cunoaștere, Editura Dacia, Cluj-Napoca, 2008 Crișan, Sorin, Teatru, Viață și Vis, ed. Eikon, Cluj-Napoca, 2004 Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 Da Vinci, Leonardo, Traite de la peinture, în: Gheorghe Ghițescu, Anatomie artistică, Costrucția corpului, ed. III, vol. I, Polirom, București, 2010 Decroux, Etienne, Paroles sur le Mime, Galimard, Paris, 1963 Delatte, A., Les conceptions des l'enthousiasme chez lez philosophies presocratiques, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Democrates, Sentințe, 68, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Diderot, Denis, Tratat despre pictură, 1795, Herman, Paris, 1984 Dijsktra, Bram, Idols of Perversity: Fantesies of Feminine Evil in Fin-de-Siecle Culture, Oxford University Press, New York, 1986 Dragomir, Alexandru, Cinci plecări din prezent. Exerciții fenomenologice, Humanitas, București, 2005 Durand, Gilbert, Aventurile imaginii, Imaginația simbolică. Imaginarul, trad. Muguraș Constantinescu și Anișoara Bobocea, Ed. Nemira, București, 1999 Eco, Umberto, Istoria frumumuseții, Editura Rao, București, 2005 Eliade, Mircea, Sacrul și profanul, Editura Humanitas, București, 1995 Elias, Norbert, La Civilation des moeurs, Calmann-Levy, Paris, 1982 Euripide, Bacantele, în: Teatru complet, traducerea de Alexandru Miran, Editura Gunivas Arc, Chișinău, 2005 Evanghelia după Ioan Ewing, Elizabeth, Dress and Undress, a history of Women s Underwear, Drama Book Specialists, New York, 1978 Gilson, Etiene, Tomismul, Introducere în filozofia Sfântului Toma D'Aquino, Editura Humanitas, București, 2002 Fellini despre Fellini, convorbiri despre cinema cu G. Grazzini, trad. Adriana Fianu, Ed. Humanitas, Bucureşti, 2007 46 Filon, Mecanica, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Fragments for a History of the Human Body, ed. Michael Feher, împreună cu Ramona Naddaff și Nadia Tazi, New York, Zone Series, 3 părți, 1989 Freud, Sigmund, Introducere în psihanaliză, traducere de Ondine Dascălița, Roxana Melincu, Reiner Wilhelm, Editura Trei, București, 2012 Frontisi-Ducroux, Francoise, Le Dieux-masque, une figure de Dionysos d`Athenes, Paris, Roma, 1991 Gelies, Jaques, Corpul, biserica și sacrul, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Girard, Rene, Violenţa şi sacrul, trad. de Mona Antohi, Editura Nemira, Bucureşti, 1995 Goff, Jacques Le: Head or Heart? The Political Use of Body Methaphors in the Midlle Ages, în: Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 Grotowski, Jerzy, Spre un teatru sărac, Editura Unitext, București, 1998 Guthrie, Russel Dale, Body Hot Spots: The Anatomy of Human Social Organs and Behavior, New York, Van Nostrand-Reinhold, 1976 Hipolit, Combaterea ereziilor, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Homer, Iliada, tradusă în hexametri de Dan Slușanschi, Editura Humanitas, București, 2012 Husserl, Edmund, Criza științelor europene și fenomenologia transcendentală, Humanitas, București, 2011 Husserl, Edmund, Meditații carteziene, Humanitas, București, 1994 Julius, Anthony, Transgresiuni: Ofensele artei, trad. Tania Siperco, Vellant, București, 2008 Kalkmann, A., Die Proportionen des Gesichts in der griechischen Kunst, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Kantor, Tadeusz, Le Theatre de la mort, L`Age d`Homme, Lausanne, 1977 Kenz, David El, Les Buchers du roi. La culture protestante des martyrs (1523-1572), Champ Vallon, Seyssel, 1997 Kirkegaard, Sören, Jurnalul seducătorului, traducere de Elena Dan, Kjeld Jensen, Ed. Scripta, Bucureşti, 1992 Klee,Paul, Journal, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Koller, H., Die Mimesis in der Antike, Dissertationes Bernenses, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Kunzle, David, The Art of Pulling Teth in The Seventeenth Ninetheenth Centuries, , în: Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 Lăzărescu,Mircea, Psihopatologie clinică, Ed. Helicon, Timişoara, 1993 47 Lehmann, Hans-Thies,Teatrul Postdramatic, trad. Victor Scoradeț, Unitext, București, 2009 Lessing, Gotthold Ephraim, Lacoon, în: Victor Ernest Mașek, antologie de, De la Apolo la Faust, dialog între civilizații, dialog între generații, traducerea Lucian Blaga, Ion Dobrogeanu Gherea, Ion Herdan, Editura Meridiane, București, 1978 Lester, Toby, Da Vinci s Ghosts, Profile Books LTD, London, 2011 Liiceanu Gabriel; Kleininger, Thomas, Repere pe drumul gândirii, Editura politică, București, 1998 Liiceanu, Gabriel, Tragicul, O fenomenologie a limitei şi depăşirii , Editura Humanitas, Bucureşti, 1993 Liggett, John, The Human Face, Stein and Day, New York, 1974 Lienhardt, Godfrey, The Divinity and Experience, Oxford University Press, 1961 Liturgherul Roman, orânduit după decretul Sf. Conciliu ecumenic Vatican II, promulgat cu autoritatea Papei Paul al VI-lea, Arhiepiscopia Romano-Catolică de București, 1993 Manet, Edouard, Dejun pe iarbă, inclus în 1000 de tablouri ale unor pictori de geniu, Ed. Aquila'93, Oradea, 2007 Marranca, Bonnie, Ecologii teatrale, Scena ro și Teatrul Național Timișoara, Timișoara, 2012 Marinetti, Filippo Tommaso, Manifestul dansului futurist, 8 iulie 1917, în: Manifestele futurismului, trad. Emilia David Drogoreanu, Editura Art, 2009 Mercier, Louis-Sebastien, Tableau de Paris, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 McNabb, R. L., The Women of the Middle Kingdom, Jennings Eaton, New York, 1903 Moris, Desmond, Maimuța goală, Editura Art, București, 2008 Mnouchkine, Ariane, Arta prezentului. Convorbiri cu Fabienne Pascaud, trad. de Daria Dimu, Fundația culturală „Camil Petrescu”, Revista Teatrul azi, supliment, București, 2010 Murphy, Emmet, Great Bordelos of the world: An illustrated History, London, Melbourne și New York, Quartet Books, 1983 Natya-Castra, cartea I, v. Chaiers Cie Barrault, XXII, Paris, în: Simon Alterescu, Actorul și vîrstele teatrului românesc, editura Meridiane, București, 1980 Nietzsche, Friedrich, Nașterea tragediei, în: Victor Ernest Mașek, antologie de, De la Apolo la Faust, dialog între civilizații, dialog între generații, traducerea Lucian Blaga, Ion Dobrogeanu Gherea, Ion Herdan, Editura Meridiane, București, 1978 Ottis, Leah L., Prostitution in Medieval society, Chicago, The University of Chicago Press, 1985 Pandolfi, Vito, Istoria teatrului universal, Editura Meridiane, București, 1971 Panofsky, Erwin, Die Entwicklung der Proportionslehre als Abbild der Stilentwicklung, Monatshefte fur Kunstwissenschaft, IV, 1921 Perniola, Mario, Between Clothing and Nudity, în: Culianu, Ioan Petru, Un corpus pentru corp, în Jocurile minții, Istoria ideilor, teoria culturii, epistemologie, Polirom, București, 2002 Petrescu, Camil, Fals tratat pentru uzul autorilor dramatici, în: Cetatea Literară, anul I, Nr, 11-12/23 decembrie 1926, reeditat în colecția completă în ediție anastatică Cetatea Literară, dir. Camil Petrescu, 48 Anul I, Nr. 1-12/25 decembrie 1925-23 decembrie1926, Fundația culturală „Camil Petrescu”, revista Teatrul azi și Editura Cheiron, s.l., s.a. pp. 77-91 Petrescu, Camil, Modalitatea estetică a teatrului, Editura enciclopedică română, București, 1971 Poisson, J., în: Aumont, J., Bergala, A., Marie, M., Vernet, M., Estetica filmului, Editura Idea Design & Print, Cluj, 2007 Porta, Giambattista della, Fisiognomica, în: Alain Corbain, Jean-Jacques Courtine, Georges Powdermaker, H., Hollywood. The Dream Factory. An Anthropologist look at the Movie-Makers, Secker și Warburg, London, 1951 Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Pseudo-Aristotel, Despre lume, , în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Rochefoucaud, F. De La, Reflexions diverses, în: Oevres completes, Galimard, La Pleiade, Paris, 1957 Rosencranz, Mary Lou, Clothing Concepts, Macmillian Collier, New York și Londra, 1972 Rossi,William A., The Sex Life of the Foot and Shoe, Routledge & Kegan Paul, Londra, 1977 Smith, A. C., Orghast at Persepolis, Eyre Menthuen, Londra, 1972 Stobaios, Florilegiul, III, 17, în: Wladyslaw Tatarkewicz, Istoria estetici, vol. I, trad. de Sorin Mărculescu, Editura Meridiane, București, 1978 Şopterean, Marius, Memorie şi film, Introducere în stilistica şi istoria spectacolului cinematografic, Ed. Clusium, Cluj-Napoca, 2008 Stevenson, Antony, Jung, traducere de Oana Vlad, Ed. Humanitas, Bucureşti, 1994 Tatarkewicz, Wladyslaw Istoria esteticii, vol. I, trad. de Sorin Mărculescu, Editura Meridiane, București, 1978 Tonitza-Iordache, Michaela; Banu, George, Arta teatrului, Editura Nemira, Bucureşti, 2004 Văcărescu, Petru-Silviu, Redefinirea tehno-fenomenologică a corpului în era postdramatică, în: Symbolon, Editura Universității de Arte din Târgu-Mureș, Nr. 22/2012, pp. 121-127 Văcărescu, Petru-Silviu, Dubla identificare în film ca politică de receptare psihanalitică – „Omul cu aparatul de filmat” de Dziga Vertov, în: DramArt, Editura Universității de Vest din Timișoara, volumul I/2012, pp. 113-119 Văcărescu, Petru-Silviu, Dimensiunea oniricului în plastica filmului „Fellini-Satyricon”, în: DramArt, Editura Universității de Vest din Timișoara, volumul II/2012 Veblen, Thorstein, Theory of Leisure Class, Random House, New York, 1934 Vertov, Dziga, în: Tudor Caranfil, Istoria cinematografiei în capodopere, Vârstele peliculei, tom II, Editura Polirom, Bucureşti, 2009 Vianu, Tudor, Idealul clasic al omului, Editura enciclopedică română, București, 1975 Vigarello, Georges, O istorie a frumuseții, Corpul și arta înfrumusețării din Renaștere până în zilele noastre, trad. Luana Stoica, Ed. Cartier, București, 2006 Wiegand, Chris, Federico Fellini, Ringmaster of dreams 1920-1993, Ed. Taschen, Köln, 2003 Winkelmann, Johann Joachim, Lămuriri asupra Considerațiunilor despre imitarea operelor grecești și 49 răspuns scrisorii deschise, în: Victor Ernest Mașek, antologie, De la Apolo la Faust, dialog între civilizații, dialog între generații, traducerea Lucian Blaga, Ion Dobrogeanu Gherea, Ion Herdan, Editura Meridiane, București, 1978 Zamfirescu, Ion, Istoria universală a teatrului, Evul mediu și Renașterea, Editura pentru literatură universală, București 1966 Zerner, Henri, Privirea artiștilor, în: Alain Corbain, Jean-Jacques Courtine, Georges Vigarello, Istoria corpului, De la Renaștere la secolul Luminilor, vol. I, coord., trad. Simona Manolache, Gina Puică, Muguraș Constantinescu, Giuliano Sfichi, Grupul Editorial Art, București, 2008 Zonte, Violeta, Originea sacră a teatrului, Editura Opera Magna, Iași, 2004 50